hotchpotch/miracl-hf-unified huggingface dataset:
মনিরুজ্জামান খান
শহীদ মনিরুজ্জামান খান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মনিরুজ্জামান খানের জন্ম টাঙ্গাইল জেলার কালিহাতি উপজেলার বাথুলিসাদী গ্রামে। তিনি বিবাহিত ছিলেন। তাঁর বাবার নাম আকমল খান এবং মায়ের নাম আমেনা বেগম। তাঁর স্ত্রীর নাম জাহানারা বেগম। তাঁর এক ছেলে, পাঁচ মেয়ে।
ইপিআরে চাকরি করতেন মনিরুজ্জামান খান। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। মুক্তিযুদ্ধ শুরু হলে যুদ্ধে যোগ দেন। ওই সময় কুষ্টিয়ার যুদ্ধে তিনি গুরুত্বপূর্ণ ভূমিকা পালন করেন। তাঁর নেতৃত্বে একদল মুক্তিযোদ্ধা কুষ্টিয়া মোহনী মিলে অবস্থিত পাকিস্তানি ওয়্যারলেস স্টেশনের ওপর আক্রমণ চালায়। তাঁদের আক্রমণে পাকিস্তান সেনাবাহিনীর দল সেখান থেকে পালিয়ে যায়। মোহনী মিলের ওয়্যারলেস স্টেশন তাঁরা দখল করেন। ১ এপ্রিল কুষ্টিয়া মুক্ত হয়। প্রতিরোধযুদ্ধ শেষে মনিরুজ্জামান খান তাঁর দলের সঙ্গে ভারতে যান। সেখানে পুনর্গঠিত হওয়ার পর ৮ নম্বর সেক্টরের বয়রা সাব সেক্টর এলাকায় যুদ্ধ করেন। উল্লেখযোগ্য যুদ্ধ ছুটিপুর, হিজলী, বর্ণী।
সীমান্ত এলাকায় অন্যত্র টহলে ছিলেন মনিরুজ্জামান খান। সীমান্তের ওপারে ঘাঁটিতে ফিরতেই খবর পেলেন, যশোর জেলার ঝিকরগাছা উপজেলার গঙ্গানন্দপুর ইউনিয়নের অন্তর্গত কাশিপুরে পাকিস্তান সেনাবাহিনীর একটি দলের সঙ্গে মুক্তিযোদ্ধারা যুদ্ধ করছেন। সেখানে প্রচণ্ড যুদ্ধ চলছে। এ খবর পেয়ে সাহসী মুক্তিযোদ্ধা মনিরুজ্জামান বসে থাকতে পারলেন না। যুদ্ধরত মুক্তিযোদ্ধাদের সাহায্যার্থে কয়েকজনকে সঙ্গে নিয়ে রওনা হলেন সেদিকে। ইউনিয়নের মাঝ দিয়ে কপোতাক্ষ নদ। কাশিপুরে আছে একটি সেতু। পাকিস্তান সেনাবাহিনী প্রায়ই ওই সেতু দিয়ে সীমান্ত এলাকায় যায়। ১৯৭১ সালের ২৭ জুনেও আসে একদল পাকিস্তানি সেনা। সেদিন তারা সংখ্যায় ছিল বিপুল। সেতুর ওপারে গাড়ি রেখে তারা ছড়িয়ে পড়ে বিভিন্ন দিকে। সীমান্ত এলাকায় অবস্থানরত মুক্তিযোদ্ধারা পাকিস্তানি সেনাদের আক্রমণ করেন। কাশিপুরের বিভিন্ন স্থানে যুদ্ধ চলতে থাকে।
এদিকে মুক্তিযোদ্ধাদের তাড়া খেয়ে কাশিপুরে এক জঙ্গলে লুকিয়ে ছিল কয়েকজন পাকিস্তানি সেনা। তার পাশ দিয়েই মুক্তিযোদ্ধাদের নিয়ে আসছিলেন মনিরুজ্জামান খান। ওখানে লুকিয়ে থাকা পাকিস্তানি সেনারা তাঁদের আক্রমণ করে। আকস্মিক এ আক্রমণের জন্য প্রস্তুত ছিলেন না তাঁরা। আসার পথে খবর পেয়েছেন পাকিস্তানি সেনারা গঙ্গানন্দপুরের দিকে পালিয়ে গেছে। এ জন্য তিনি ও তাঁর সহযোদ্ধারা প্রথমে কিছুটা বিভ্রান্ত হয়ে পড়েন। মনে করলেন মুক্তিযোদ্ধারাই ভুল করে তাঁদের পাকিস্তানি সেনা মনে করে আক্রমণ করেছেন। কারণ, তাঁদের এবং পাকিস্তানি সেনাদের পোশাক একই রকমের। পরে তাঁরা বুঝতে পারলেন এরা আসলেই পাকিস্তানি সেনা। তখন সাহসী মনিরুজ্জামান পাল্টা গুলি করে জঙ্গলের ভেতরে ঢুকে পড়েন। তিনি ছিলেন সবার সামনে। পেছনে তাঁর সহযোদ্ধারা। মনিরুজ্জামান অত্যন্ত ক্ষিপ্রতার সঙ্গে গুলি করতে করতে চলে যান বেশ আগে। আর ঠিক তখনই পাকিস্তানি সেনাদের ছোড়া কয়েকটি গুলি এসে লাগে তাঁর বুকে। সঙ্গে সঙ্গে তিনি ঢলে পড়েন মাটিতে। শহীদ হন মনিরুজ্জামান খান। ঘটনার আকস্মিকতায় এবং দলনেতাকে হারিয়ে তাঁর সহযোদ্ধারা কিছুটা হতবিহ্বল হয়ে পড়েন। এ সুযোগে সেখানে লুকিয়ে থাকা পাকিস্তানি সেনারা পালিয়ে যায়। মনিরুজ্জামান খানের শহীদ হওয়ার ঘটনা মুক্তিযোদ্ধাদের মনে বেশ দাগ কাটে। পরে সহযোদ্ধারা তাঁর মরদেহ উদ্ধার করে সমাহিত করেন কাশিপুরে। সেখানে তাঁর কবর সংরক্ষিত।
রংবাজ (২০১৭-এর চলচ্চিত্র)
রংবাজ শামীম আহমেদ রনি এবং আব্দুল মান্নান এর যৌথ পরিচালনায় নির্মিত ২০১৭ সালের বাংলাদেশী চলচ্চিত্র। এটি শ্রীকান্ত মেহতা ও মহেন্দ্র সনির প্রযোজনায় শ্রী ভেঙ্কটেশ ফিল্মস এবং রুপরং ফিল্ম লিমিটেড এর ব্যানারে নির্মাণ করা হয়েছে। এটি ভারতীয় প্রযোজনা প্রতিষ্ঠান শ্রী ভেঙ্কটেশ ফিল্মসের ব্যানারে নির্মাণ করা প্রথম চলচ্চিত্র যা শুধুমাত্র বাংলাদেশী প্রেক্ষগৃহে মুক্তি দেওয়া হবে। চলচ্চিত্রটি শ্রী ভেঙ্কটেশ ফিল্মস এন্টারটেইন্টমেন্টের ব্যানারে নির্মিত প্রথম কোন বাংলাদেশী উদ্যোগ। চলচ্চিত্রটিতে প্রধান চরিত্রে অভিনয় করেছেন সুপারস্টার শাকিব খান এবং শবনম বুবলি এছাড়াও সহ-তারকা হিসেবে রজতাভ দত্ত, অমিত হাসান এবং সাদেক বাচ্চু অভিনয় করেছেন।
চলচ্চিত্রটি ২০১৭ সালে ২ সেপ্টেম্বর পবিত্র ঈদুল আযহা উপলক্ষে প্রায় ১৩০টি প্রেক্ষাগৃহে মুক্তি দেওয়া হয়।চলচ্চিত্রটির গান লিখেছেন আলী আকরাম শুভ, সাব্বি গুপ্ত ও দেবু। চলচ্চিত্রটির প্রথম গান ‍‍"ঘুম আমার" ২০ আগস্ট ২০১৭ তারিখে ইউটিউবে মুক্তি দেওয়া হয়।
কেরোয়া বালিকা উচ্চ বিদ্যালয়
চাঁদপুর জেলার ফরিদগঞ্জ উপজেলার কেরোয়া গ্রামে অবস্থিত "কেরোয়া বালিকা উচ্চ বিদ্যালয়"টি।
এই বিদ্যালয়টি একটি আর্দশ বিদ্যানিকেতন। এটি ফরিদগঞ্জ উপজেলার শীর্ষস্থানীয় ফলাফল অর্জনকারী বালিকা বিদ্যালয় গুলোর মধ্যে একটি। শুরুতে এই প্রতিষ্ঠানটির নিম্নমাধ্যমিক শাখা খোলা হলেও পরবর্তীতে এর মাধ্যমিক শাখা খোলা হয়। এই প্রতিষ্ঠানটি ১৯৯৮ সালে তার প্রাথমিক শিক্ষা কার্যক্রম শুরু করে, অল্প কয়েকদিনের সুনামের সাথে দায়িত্ব পালন করায় ২০১০ সালে এটি সরকারী তালিকায় অর্ন্তভূক্ত হয়। ফরিদগঞ্জ উপজেলায় তৎকালীন জাতীয় পার্টির অধীনে নির্বাচিত ধর্ম মন্ত্রী এম এ মাওলানা আবদুল মান্নান প্রতিষ্ঠানটি স্থাপন করেন এবং নামকরণ করেন কেরোয়া বেগম হোসনে আরা বালিকা উচ্চ বিদ্যালয়। যা তিনি তার মায়ের নামে করে থাকেন। পরবর্তীতে স্কুলটি সরকারী তালিকায় অর্ন্তভূক্ত হওয়ায় এর নাম পরিবর্তন করে বর্তমান রাখা হয় কেরোয়া বালিকা উচ্চ বিদ্যালয়।
পুনর্জন্ম
পুনর্জন্ম বলতে কোনো ব্যক্তি বা প্রাণীর মৃত্যুর পরেও আবার নতুন কোনো দেহে তার আত্মার জীবিত হওয়াকে বোঝায়। এটি একটি ধর্মীয় মতবাদ যা প্রধাণত জৈনধর্ম, বৌদ্ধধর্ম, হিন্দুধর্ম, শিখধর্ম সহ প্রভৃতি ধর্মে প্রচলিত। বিভিন্ন সময়ে নানা দার্শনিক এবং গবেষকগণ গবেষণা করলেও এটি বৈজ্ঞানিকভাবে একেবারে নির্ভুল বলে প্রমাণিত হয়নি। তবে সারা পৃথিবীতে যুগযুগ ধরে পুনর্জন্মের নানা সত‍্যকাহিনী প্রচলিত আছে।
ইসলাম ধর্ম অনুসারে ব্যক্তি, প্রাণী ইত্যাদি কোনো কিছুরই পুনর্জন্ম হয় না। ইসলাম ধর্মানুসার সকল ব্যক্তিরই শুধু একটাই জীবন এবং মৃত্যুর পরে ঈশ্বর তার বিচার করবেন এবং সে সৎ হলে তাকে পুরস্কারসরূপ জান্নাত এবং সে অসৎ হলে শাস্তিসরূপ জাহান্নাম দিবেন।
খ্রিস্ট ধর্মের বিভিন্ন আখ্যা পুনর্জন্মকে অস্বীকার করে। কিন্তু তবুও পৃথিবীতে অনেক খ্রিস্টান এটিতে বিশ্বাস করে। ২০০৯ সালে অনুষ্ঠিত একটি পিউ ফোরাম জরিপ অনুযায়ী আমেরিকার খ্রিস্টানদের ২৪% পুনর্জন্মে বিশ্বাস করে। এছাড়াও ১৯৮১ সালে ইউরোপে একটি জরিপে দেখা যায় যে সেখানকার ৩১% লোক পুনর্জন্মে বিশ্বাস করে।
হিন্দুধর্ম পুনর্জন্মকে সমর্থন করে। হিন্দুধর্মানুসারে মানুষ বা প্রাণীর শুধু দেহের মৃত‍্যু হয়, আত্মার নয় কারন সনাতন বা হিন্দুধর্মানুযায়ী জীবের আত্মা চিরস্থায়ী ও অবিনশ্বর। প্রাচীন হিন্দুধর্ম অনুসারে সমস্ত প্রাণীর একটি যোগ রয়েছে এবং তারা সর্বদাই জীবন চক্রাকারে আবর্তিত হয় অর্থাৎ একবার মৃত্যুবরণ করলে আবার পুনর্জন্মগ্রহণ করে পৃথিবীতে আসে।
বিভিন্ন সময় পুনর্জন্ম নিয়ে অনেকে গবেষণা করেছেন। তাদের মধ্যে একজন হলেন মনোবিজ্ঞানী ইনা স্টিভেনসন। তিনি ৪০ বছর যাবত পুর্বজন্মের কথা বলতে পারা শিশুদের উপরে ২৫০০ টিরও বেশি তদন্ত করেছেন এবং ১২টি বই লিখেছেন। এছাড়াও আটলান্টার ইয়ার্কস ন্যাশনাল প্রাইমেট রিসার্চ প্রতিষ্ঠানটিতে কাজ করা দুই গবেষক ব্রায়ান জি. ডায়াস এবং কেরি রেসলার পুনর্জন্ম নিয়ে গবেষণা করেছেন। তারা মত দিয়েছিলেন যে পুনর্জন্ম বলে কিছু নেই। জার্মান থেরাপিস্ট ট্রুটজ হার্ডোর এ বিষয়ে গবেষণা করেছেন। তিনি তার রচিত "চিলড্রেন হু হ্যাভ লিভড বিফোর: রিইনকারনেশন টুডে" বইতে জানান ড্রুজ আদিবাসীদলের একটি ছেলের কথা উল্লেখ করেছেন যে পুর্বজন্মের কথা বলতে পারতো। এছাড়াও পুনর্জন্ম নিয়ে গবেষণাকালে জিম টাকার একজন শিশুর খোঁজ পান যে তার পুর্বজন্মের কথা বলেছিল। তিনি এরকম আরও অনেকের সাথে দেখা করেছেন যাদের বয়স ২ থেকে ৬ বছরের মধ্য এবং তার পুর্বজন্মের কথা বলতে পারতো।
হীরা মাণিক জ্বলে
হীরে মানিক জ্বলে কথাসাহিত্যিক বিভূতিভূষণ বন্দোপাধ্যায় (১৮৯৪-১৯৫০) রচিত উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি।
সুশীল, একজন সাহসী বাঙালি ছেলে সাথে সানত ও জামাতুল্লাকে নিয়ে আসেন ডাচ ওয়েস্ট ইন্ডিজের একটি দ্বীপে । সেখানে তার রোমাঞ্চকর এক অভিযানে যায়। যেখানে তারা আবিশ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংষ প্রাপ্ত রাজধানী শহরের মধ্যেই একটি গুহা এবং প্রচুর হিরে, অন্যান্য অমূল্য পাথর খুঁজে পায়। কিন্তু দুর্ভাগ্যজনকভাবে সেখানে জন্য বিপদ তাদের জন্য অপেক্ষা করছিল। সেখানে সুশীল তার সঙ্গী সনতকে হারায়, সনতের মৃত্যু হয়।
আইনুল হক
আইনুল হক একজন বাংলাদেশী ফুটবলার যিনি ৭১-এর মুক্তিযুদ্ধে ছিলেন একজন ফুটবল যোদ্ধা। ১৯৭১ একজন ফুটবল মুক্তিযোদ্ধা হিসেবে খেলেছেন স্বাধীন বাংলা ফুটবল দলে। স্বাধীন বাংলা ফুটবল দলে খেলে তহবিল সংগ্রহ করেছেন মুক্তিযোদ্ধাদের সহযোগিতার জন্য। মোহামেডানের হয়ে খেলা এই ফুটবলার ক্যান্সারে ভুগে ২৮ আগস্ট ২০১৭ সালে মৃত্যুবরণ করেন।
১৯৬২ সালে পুলিশ দলের হয়ে ফুটবল খেলা শুরু করেন। এরপর ফায়ার সার্ভিসে চমৎকার নৈপুণ্যের কারণে মোহামেডান দলে সুযোগ পান। ১৯৬৮ সালে মোহামেডানে যোগ দেন। ১০ বছর মোহামেডানের হয়ে খেলে ১৯৭৭ সালে খেলা থেকে অবসর নেন। খেলোয়াড়ি জীবনে জাকারিয় পিন্টু, প্রতাপ শংকর হাজরা, কাজী সালাউদ্দনের মতো ফুটবলাররা ছিলেন তার সতীর্থ।
স্বাধীন বাংলা ফুটবল দলের কৃতি সদস্য আইনুল হক ফুটবল ছাড়ার পর স্ত্রী ও একমাত্র মেয়েকে নিয়ে সংসার চালাতে একটি বেসরকারী প্রতিষ্ঠানে সামান্য চাকুরিতে কাটিয়ে দেন ২২টি বছর।
ভেদা কৃষ্ণমূর্তি
ভেদা কৃষ্ণমূর্তি (জন্ম: ১৬ অক্টোবর ১৯৯২; কর্ণাটকের চিকমাগালুর জেলার কাদুরে) হলেন একজন ভারতীয় মহিলা ক্রিকেট খেলোয়ার। ইংল্যান্ড মহিলা ক্রিকেট দলের বিরুদ্ধে ২০১১ সালের ৩০ জুন ডার্বিতে একদিনের আন্তর্জাতিক ম্যাচে ওনার আন্তর্জাতিক ক্রিকেট অভিষেক ঘটে। উনি ডানহাতে ব্যাট ও ডানহাতে লেগব্রেক বল করেন।
২০১৫ সালের নভেম্বর মাসে ওনার নাম দ্বিতীয় শ্রেণীর চুক্তিতালিকাভুক্ত করা হয়। সেবারেই প্রথম মহিলা ক্রিকেটারদের জন্য ভারতীয় ক্রিকেট নিয়ন্ত্রণ বোর্ড চুক্তি ব্যবস্থা শুরু করে।
পরিবারে ভেদা চার ভাইবোনেদের মধ্যে কনিষ্ঠতম। ১২ বছর বয়সে উনি ডবল ব্ল্যাক বেল্ট অর্জন করেন। ওনার বাবা একজন কেবল অপারেটর এবং তিনি চিকমাগালুররের একটি ছোট তালুক থেকে বেঙ্গালুরু চলে আসেন মেয়ের জাতীয় দলে খেলার স্বপ্ন পূরণ করার জন্য।
২০১৭ সালের মহিলা ক্রিকেট বিশ্বকাপ ফাইনাল খেলা ভারতীয় দলের সদস্যা ছিলেন ভেদা।
বরমী বাজার
রাজধানীর পাশে গাজীপুর জেলার ঐ‌তিহ্যবা‌হী বাজার এ‌টি। বাজার‌টি বর্তমানে বরমী ইউনিয়নের আওতায় র‌য়ে‌ছে।
একসময় মোঘলরা এই বাজা‌রে অবস্থান কর‌তেন ব‌লে মোঘল সম্রাট বাব‌রের না‌মে এই বাজা‌রের নামকরণ করা হয় ব‌লে অ‌নে‌কের ধারণা। এখানে প্রাচীন কাল থেকে একটি বড় বাজার আছে এবং এই বাজারকে এক সময়ে এশিয়ার সর্ববৃহৎ বাজার বলে ধারণা করা হয়।
বর্তমা‌নে এই বাজারে একমাত্র ঐ‌তিহ্য বানর, এই বাজা‌রে এখন প্রায় ১০০০ টি বানর র‌য়ে‌ছে।
ডামতুয়া ঝর্ণা
ডামতুয়া ঝর্ণা বাংলাদেশের বান্দরবান জেলার আলিকদম উপজেলায় অবস্থিত। এই ঝর্ণাটি একাধি নামে পরিচিত।
ঝর্ণাটি মুরং এলাকায় অবস্থিত। মুরং ভাষায় ঝর্ণাটি যে ঝিরিতে অবস্থিত তাকে তুক অ বলে। তুক অর্থ ব্যাঙ এবং অ অর্থ ঝিরি। তুক অ অর্থ ব্যাঙ ঝিরি। ডামতুয়া অর্থ খাড়া আকৃতির দেয়াল যা বেয়ে ব্যাঙ বা মাছ উপরেউঠতে পারেনা। ওয়াজ্ঞাপারাগ অর্থ পাহাড় বা উচুঁ স্থান থেকে পানি পড়া। তুক অ ডামতুয়া ওয়াজ্ঞাপারাগ সহ ঝর্ণাটিকে একাধিক নামে ডাকা হয়। এখানে দুই দিক থেকে পানি পড়ার কারনে ঝর্ণা সহ খোলা স্থানটিতে চাঁদের আলোতে অন্য রকম সৌন্দর্যের কারনে স্থানীয় মুরং ভাষায়” লামোনই” ঝর্ণা বলা হয়। লামো অর্থ চাঁদ ও নই অর্থ আলো। লামোনই অর্থ চাঁদের আলো।
ধুপপানি ঝর্ণা
ধুপপানি ঝর্ণা বাংলাদেশের রাঙ্গামাটি জেলার বিলাইছড়ি উপজেলার একটি ঝর্ণা যা ফারুয়া ইউনিয়নের ওড়াছড়ি নামক স্থানে অবস্থিত। স্থানীয়রা দুপপানি ঝর্ণা নামেও ডেকে থাকে। স্থানীয় শব্দে ধুপ অর্থ সাদা আর পানি যুক্ত করে এটিকে সাদা পানির ঝর্ণাও বলা হয়।
ঝর্ণাটি লোক চক্ষুর অন্তরালে ছিলো। ২০০০ সালের দিকে এক বৌদ্ধ সন্ন্যাসী গভীর অরণ্যে দুপপানি ঝর্ণার নিচে ধ্যান শুরু করেন। পরে স্থানীয় লোকজন জেনে ঐ বৌদ্ধ ধ্যান সন্ন্যাসীকে দিনের নির্দিষ্ট কিছু সময় বা উপলক্ষ্যে সেবা করতে গেলে এই ঝরনাটি জন সম্মুখে পরিচিতি লাভ করে।
তঞ্চঙ্গ্যা ভাষায় ধুপ অর্থ । পানিকে পানিই বলা হয় তঞ্চংগা ভাষায়। ধুপপানি অর্থ সাদা পানির ঝর্ণা। ঝর্ণার পানি স্বচ্ছ এবং যখন অনেক উচু থেকে তার জল আছড়ে পড়ে তখন তা শুধু সাদাই দেখা যায়। তাই একে ধুপ পানির ঝর্ণা বলা হয়। সমতল থেকে এর উচ্চতা প্রায় ১৫০ । ঝর্ণা থেকে পানি আছড়ে পড়ার শব্দ প্রায় ২ কিলোমিটার দুর থেকে শোনা যায়।
এই ঝর্ণার ওপরে একজন সাধু তাঁর আশ্রমে ধ্যান করেন। স্থানীয় ভাষায় এই ধর্মযাজক সাধুকে বলা হয় ‘ভান্তে’, এই ছয় দিনে ভান্তে কোনো চিৎকার-চেঁচামেচি পছন্দ করেন না। তিনি সপ্তাহের ছয় দিন ধ্যান করে শুধু রোববারে খাবার খাওয়ার জন্য নিচে নেমে আসেন। তাই শুধু রোববারেই ঝর্ণাটায় লোকজনের যাওয়ার অনুমতি দেওয়া হয়।
তবে বর্তমানে এটি ভ্রমণ পিপাসুদের আগ্রহের স্থান হওয়ায় ঝর্ণার স্থানে অতিরিক্ত শব্দ না করার শর্তে স্থানটিতে সপ্তাহের অন্যান্য দিনও প্রবেশের অনুমতি দেয়া হয়।
বিলাইছড়ি উপজেলাটি পার্বত্য অঞ্চলের অংশ হওয়ায় স্থানটিতে বাংলাদেশের অন্য অঞ্চলের মানুষ প্রবেশের ক্ষেত্রে ব্যক্তিগত জাতীয় পরিচয়পত্র, কিংবা পাসপোর্টের ফটোকপি, কিংবা যে কোন পরিচয়পত্র সাথে থাকতে হয়, যা বাংলাদেশ সেনাবাহিনীর বিভিন্ন ক্যাম্পে প্রদর্শন সাপেক্ষে ওই সকল এলাকায় প্রবেশের অনুমতি দেয়া হয়।
চিটাগাং স্টিল মিলস
চিটাগাং স্টিল মিলস () চট্রগ্রাম জেলার পতেঙ্গা থানায় অবস্থিত ছিল। এটি ছিল বাংলাদেশের প্রথম সরকারি ইস্পাতের কারখানা। ১৯৯৯ সালে একটি সরকারি প্রজ্ঞাপনের মাধ্যমে এটিকে বন্ধ ঘোষণা করা হয়।
পূর্ব-পাকিস্তানের সামুগ্রিক ইস্পাতের চাহিদার কথা মাথায় রেখে তৎকালীন পাকিস্তান সরকার ১৯৬০ সালের দিকে চট্রগ্রামে এই ইস্পাত কারখানাটি স্থাপনের পরিকল্পনা হাতে নেয়। কারখানাটি স্থাপনের উদ্দেশ্যে কর্ণফুলী নদীর পাড়ে প্রায় ২২২.৪২ একর জমি অধিগ্রহণ করা হয় ১৯৬০ সালের শেষের দিকে। কারখানাটি স্থাপনের প্রকল্প ব্যয় নির্ধারণ করা হয় তৎকালীন ৫৬.৭০ কোটি রুপী যা মাঝে ১৬.৬৭ কোটি রুপী ছিল বৈদেশিক সহায়তা। কারখানাটি স্থাপনের দ্বায়িক্ত দেয়া হয় ইস্ট পাকিস্তান ইন্ডাস্ট্রিয়াল ডেভলপমেন্ট কর্পোরেশন (EPIDC) নামে সরকারি সংস্থাকে। জাপানের কোবে স্টিল লিঃ (Kobe Steel Ltd.) মাধ্যমে ১৯৬৭ সাল নাগাদ কারখানাটির স্থাপন কাজ সম্পন্ন শেষ করা হয়। কারখানটি বাণিজ্যিক উৎপাদনে যায় ১৯৬৭ সালের আগষ্ট মাসে।
বাংলাদেশ স্বাধীনতা অর্জনের পর ১৯৭২ সালে এটিকে একটি পৃথক কোম্পানিতে পরিণত করা হয়। কর্ণফুলি নদীর তীরে কারখানাটির অবস্থান হওয়ায় ১৯৯১ সালের ঘূর্ণিঝড়ের সময় কারখানাটির ব্যাপক ক্ষয়ক্ষতি হয়। ১৯৯৯ সালের জুলাই মাসে কারখানাটি বন্ধ ঘোষণা করা হয়।
ইস্পাত কারখানাটির উৎপাদন ক্ষমতা ছিল প্রায় ১,৫০,০০০ টন প্রতি বছর। ইস্পাত কারখানাটির উৎপাদিত পণ্যসমূহের মধ্যে অন্যতম পণ্যগুলো হল:
কারখানাটির উৎপাদনের হিসাবের তালিকা (১৯৬৭ সালে থাকে ১৯৯৯ সাল পর্যন্ত) নিম্নে দেয়া হলঃ
লংজিয়াং সেতু
লং নদী সেতু বা লংজিয়াং ব্রিজ (龙江 特 大桥) বৌশান, ইউনান প্রদেশের, চীন এর একটি সাসপেনশন সেতু।সেতুটির প্রধান স্পন ১,১৯৬ মিটার (৩,৯২৪ ফুট) যা বর্তমানে এটি নির্মিত সবচেয়ে দীর্ঘতম। এই ব্রিজ নীচের নদী থেকে উপরে ২৮০ মি (৯২০ ফুট) উচুতে নির্মিত বিশ্বের সর্বোচ্চ সাসপেনশন সেতু। এই সেতুটি এপ্রিল ২০১৬ সালে নির্মাণ সম্পন্ন হয় এবং ২০১৬ সালের ১ মে জনসাধারণের কাছে খোলা হবে বলে আশা করা হচ্ছে।
এই সেতুটি নির্মানে মোট খরচ হয়েছে ১.৯৬ ইউয়ান।
সেতুটি বৌটেং এক্সপ্রেসওয়ে অংশ, দক্ষিণ পশ্চিম চীন মধ্যে বৌশান এবং টেংচোং শহর সংযোগ ঘটাছে, এবং মায়ানমার থেকে সরাসরি যোগাযোগ ঘটাবে। এটি লং নদী উপত্যকা অতিক্রম করে, বোটেং এক্সপ্রেসওয়ের বৃহত্তম প্রাকৃতিক বাধা।বৌশান থেকে টেন্চং পর্যন্ত যাবার জন্য আগে সেতু না থাকার জন্য ১৩.৫ কিমি (৮.৪মাইল) পর্বতমালার মধ্য দিয়ে চলাচল করতে হত এবং বর্তমানে সেতু তৈরিতে যাত্র পথ ২৪৭১ মিটার (৮,১০৭ ফুট) এর মধ্যে সম্পূর্ণ হয়ে যায়।
চরিত্রহীন (উপন্যাস)
চরিত্রহীন হল বাঙালি উপন্যাসিক শরৎচন্দ্র চট্টোপাধ্যায় রচিত একটি জনপ্রিয় উপন্যাস। এই উপন্যাসটি ১৯১৭ সালে প্রকাশিত হয়।
১৯০০ এর দশকের প্রথম দিকে বাংলা সমাজ এই উপন্যাসে স্থাপিত হয়।গল্পটিতে চারটি নারী চরিত্র রয়েছে - দুটি প্রধান, সাভিত্রীয়া এবং কিরণময়ি, এবং দুটি ছোটখাট চরিত্র, সুবলা এবং সরোজিনী।সাবেক দুই চরিত্রহে (চরিত্রহীন) হওয়ার অভিযোগ রয়েছে। এটি সবচেয়ে আকর্ষণীয় যে সব চার চরিত্র সম্পূর্ণ ভিন্ন।
সাভিত্রী চরিত্রটি বিশুদ্ধ, এবং সে তার ভালবাসার মানুষ (সতীশ) এর প্রতি অনুগত। সুবারলা উপেন্দ্রনাথের স্ত্রী।তিনি তরুণ, ধর্মীয় গ্রন্থগুলিতে অন্ধ বিশ্বাসের দৃষ্টিতে চরিত্র ও চিত্তাকর্ষক। সরোজিনী পাশ্চাত্য শৈলীতে শিক্ষিত, এবং এগিয়ে চিন্তাভাবনা, কিন্তু পারিবারিক পরিস্থিতিতে এবং একটি বলপূর্বক মা দ্বারা ব্যাহত। তিনি শেষে সতীশকে বিয়ে করেন। অবশেষে, কিরণমাই উপন্যাসের সবচেয়ে আকর্ষণীয় চরিত্র। তরুণ এবং অত্যন্ত সুন্দর, তিনি খুব বুদ্ধিমান এবং যুক্তিযুক্ত।তবে তার আবেগ ও আকাঙ্ক্ষাগুলি সর্বদা বিবাহিত বিষয়গুলির তুলনায় স্বামীকে শিক্ষাদান করার জন্য এবং স্বামী-স্ত্রীর শাশুড়ীর দ্বারা সর্বদা দমন করা হয়। তিনি উপন্যাস ও উপাখ্যান-উপেন্দ্র এবং দীবাকর-এ তিনজন প্রধান পুরুষকে বিস্মিত ও চিত্তাকর্ষক-কিন্তু এই অবিশ্বাস্য পুরুষদের দ্বারা তার জীবন শেষ পর্যন্ত কমে যায়।
তিনজন পুরুষ চারজন নারীর জীবনে অত্যন্ত গুরুত্বপূর্ণ ভূমিকা পালন করে, কিন্তু বেশিরভাগ সময় তাদের কর্ম নারীদের জন্য ক্ষতিকর।তারা অর্পিত, অবিচ্ছেদ্য এবং তাদের আবেগ নিয়ন্ত্রণে নয়।সাটিত সাভারতীর পতন নিয়ে আসে এবং শেষ পর্যন্ত সারোজিনির সাথে অদ্ভুতভাবে কাজ করে, যখন তিনি উপেন্দ্রের মৃত্যুবরণে চূড়ান্ত পুনর্মিলন নিয়ে আসেন। উপেন্দ্র প্রথমে কিরণময়েকে সাহায্য করতেন, কিন্তু দীবাকরের সাথে তার সম্পর্কের সবচেয়ে খারাপ দিকটি মনে করে, এবং আসলে দীবাকরের সাথে কিরণমাইয়ের বাধ্যতামূলক অংশীদার হয়ে ওঠে।দীবাকর দুর্বল-নিখুঁত এবং অপ্রতিভ। একটি অনাথ, তিনি কিরণময়ি দ্বারা তার ভাই হিসাবে চিকিত্সা দ্বারা আনন্দিত হয়, এবং অবশেষে শিক্ষা shirks। তিনি কিরণমায়িয়ের সাথে তার সমাধিস্থলের পরে সম্পূর্ণ দায়িত্বহীনভাবে কাজ করেন।
=চরিত্র=
বিষয়শ্রেণী:শরৎচন্দ্র চট্টোপাধ্যায় রচিত উপন্যাস
ফারুক ইঞ্জিনিয়ার
ফারুক মানেকশ ইঞ্জিনিয়ার (; জন্ম: ২৫ ফেব্রুয়ারি, ১৯৩৮) মহারাষ্ট্রের বোম্বে এলাকায় জন্মগ্রহণকারী পার্সি বংশোদ্ভূত সাবেক প্রথিতযশা ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন মাতুঙ্গার পোদার কলেজের প্রাক্তন ছাত্র ফারুক ইঞ্জিনিয়ার। ঘরোয়া প্রথম-শ্রেণীর ক্রিকেটে বোম্বে ও ইংরেজ কাউন্টি ক্রিকেটে ল্যাঙ্কাশায়ারের পক্ষে খেলেছেন।
১ ডিসেম্বর, ১৯৬১ তারিখে ইংল্যান্ডের বিপক্ষে তাঁর টেস্ট অভিষেক ঘটে। একই দলের বিপক্ষে ২৩ জানুয়ারি, ১৯৭৪ তারিখে ওডিআই অভিষেক হয় তাঁর। সমগ্র খেলোয়াড়ী জীবনে ভারতের পক্ষে ৪৬ টেস্টে অংশ নিয়েছেন। ১৯৫৯ থেকে ১৯৭৫ সময়কালে ভারতের ঘরোয়া ক্রিকেটে বোম্বের প্রতিনিধিত্ব করেন। ইংল্যান্ডের কাউন্টি ক্রিকেটে ১৯৬৮ থেকে ১৯৭৬ সাল পর্যন্ত ল্যাঙ্কাশায়ারের সদস্য ছিলেন।
১৯৬১ থেকে ১৯৭৫ সময়কাল পর্যন্ত আন্তর্জাতিক ক্রিকেটে সক্রিয় ছিলেন ফারুক ইঞ্জিনিয়ার। অধিকাংশ সময়ই তিনি ভারতের প্রথম পছন্দের উইকেট-রক্ষকের দায়িত্বে ছিলেন। বেদী, প্রসন্ন, চন্দ্রশেখর ও ভেঙ্কটরাঘবনের ন্যায় স্পিনার চতুষ্টয়ের বলগুলো সযত্নে গ্লাভস বন্দীতে অগ্রসর হন। অত্যন্ত আক্রমণধর্মী, কার্যকরী ও দর্শনীয় ব্যাটিংশৈলীর ব্যাটসম্যান হিসেবেও তিনি ভূমিকা রেখেছেন। ভারতের পক্ষে দুইটি টেস্ট শতক হাঁকিয়েছেন।
বহিঃবিশ্ব একাদশের পক্ষেও উইকেট-রক্ষক ছিলেন তিনি। ১৯৭০ সালে একাদশের সদস্যরূপে ইংল্যান্ড ও ১৯৭১-৭২ মৌসুমে অস্ট্রেলিয়ার বিপক্ষে খেলেন। জুন, ১৯৭৫ সালে বাক্সটনের পার্ক রোডে ল্যাঙ্কাশায়ারের পক্ষে খেলেন। ডার্বিশায়ারের বিপক্ষে অনুষ্ঠিত ঐ খেলাটি প্রচণ্ড তুষারপাতের কারণে বন্ধ রাখতে হয়েছিল।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে ভারত দলের অন্যতম সদস্য ছিলেন তিনি। ১১ জুন, ১৯৭৫ তারিখে লিডসের হেডিংলি ক্রিকেট গ্রাউন্ডে অনুষ্ঠিত প্রুডেন্সিয়াল বিশ্বকাপের ষষ্ঠ খেলায় পূর্ব আফ্রিকার বিপক্ষে স্মরণীয় অবদান রাখেন। এক ক্যাচ নেয়ার পাশাপাশি ৯৩ বলে অপরাজিত ৫৪* রান সংগ্রহ করেন। খেলায় তাঁর দল ১০ উইকেটের বিরাট ব্যবধানে জয় তুলে নেয়। তিনি ম্যান অব দ্য ম্যাচের পুরস্কার লাভ করেন।
১৯৬৫ সালে বর্ষসেরা ভারতীয় ক্রিকেট ক্রিকেটার মনোনীত হন ও ১৯৭৩ সালে পদ্মশ্রী পদক লাভ করেন। বর্তমানে তিনি ইন্ডিয়ান প্রিমিয়ার লীগে ম্যাচ রেফারির দায়িত্ব পালন করছেন।
ম্যাডিসন বিয়ার
বিয়ারের জন্ম ১৯৯৯ সালের ৫ই মার্চ, মার্কিন যুক্তরাষ্ট্রের দক্ষিণপূর্ব নিউ ইয়র্ক রাজ্যের লং আইল্যান্ড দ্বীপের জারিকো নামক স্থানে। তার বাবা রবার্ট বিয়ার, যিনি একজন বিলাসবহুল বাড়ি নির্মাতা, এবং তার মা ট্রেসি বিয়ার, যিনি একজন অভ্যন্তরীন নকশাকারী। তার একজন ছোট ভাই রয়েছে, যার নাম রাইডার। তার পিতা-মাতার বিবাহ-বিচ্ছেদ হয়েছে, এবং তার বাবা পুনরায় বিয়ে করেছেন। ২০১২ সালে তিনি গৃহ শিক্ষার আওতা ভূক্ত হওয়ার আগে তিনি জারিকো মিডল স্কুল এ পড়াশোনা করতেন। বিয়ার একজন ইহুদী এবং আস্ককানজিদের বংশধর। 
বিয়ার ২০১২ সালের প্রথম ভাগ থেকেই তার গাওয়া জনপ্রিয় গানের কভার সমগ্র ইউটিউব এ পোষ্ট করা শুরু করেন। সেগুলো কানাডিয়ান জনপ্রিয় পপ গায়ক জাষ্টিন বিবার এর দৃষ্টি আকর্ষন করতে সক্ষম হয়, তিনি তার নিজেস্ব তার করা এটা জেম্স এর "এট লাষ্ট" গানটির কভারের লিঙ্ক সহ তার ২৫ মিলিয়ন অনুসারীর উদ্দেশ্যে টুইট করেন। যা বিয়ারকে টুইটারে বিশ্বব্যাপী সবার ঝোকেঁ পরিনত করে এবং যা গণ-মাধ্যমের প্রতিবেদনে তার নিজের নাম তুলে ধরারর কারণ হিসেবে যথেষ্ট ছিল। বিবার ব্যাক্তিগতভাবে রেকর্ড লেবেল আইল্যান্ড রেকর্ডস এর সাথে তার চুক্তি সম্পন্ন করিয়ে দেন, যে রেকর্ড লেভেলের সাথে তিনিও চুক্তিবদ্ধ ছিলেন। বিয়ারের পরিচালনার কাজটি করেন জাষ্টিনের ব্যবস্থাপক স্কুটার ব্রাওন। 
বিয়ার, মার্কিন ফ্যাশন খেলনা পুতুল ব্রান্ড প্রতিষ্ঠান মনষ্টার হাই, এর সাথে অংশিদারী হন এবং যৌথভাবে মিলে "উই আর মনষ্টার হাই" শিরোনামে ব্রান্ডের জন্য মূল সঙ্গীত রেকর্ড করেন। ২০১৩ সালের ফেব্রুয়ারী মাসে অষ্ট্রেলিয়ান গায়ক কোডি সিম্পসন বিয়ার কে সাথে নিয়ে তার গান "ভ্যালেনটাইন" পুনঃ প্রকাশ করেন, যেটি রেডিও ডিজনিতেও চালানো হয়েছিল, কিন্তু সেটি কখনোই অফিসিয়ালভাবে প্রকাশ করা হয়নি। ২০১৩ সালের সেপ্টেম্বরে, বিয়ার তার প্রথম আত্বপ্রকাশকারী একক "মেলোডিস" এবং এর গানের ভিডিও প্রকাশ করেন, যেটির গীতিকার ছিলেন পিটার কেলেচার, বেন খোন, থমাস বর্নেস এবং এনা রোল্ডসেন। ভিডিওটিতে জাষ্টিন বিবারকে অতিথি হিসেবে আর্বিভূত দেখা গিয়েছিল।
বিয়ার তার আত্বপ্রকাশকারী অ্যালবামে কাজ করছেন, তিনি বলেন যেটিতে আর এন্ড বি পপ ছোয়া থাকবে, তিনি নিদৃষ্ট করেন" সেখানে মন্তর গান থাকবে, দুঃখের গান থাকবে, সুখের গান থাকবে, ছেলেদের সম্পর্কে গান থাকবে এবং নিজে কে-সে সম্পর্কে গানও থাকবে। আমি নিশ্চিত করে নিচ্ছি, যেন আমি সব গুলো গান নিয়ে খুশি থাকি, কারণ আমি এগুলো নিয়ে মোটেও সুখী নই, আমি অন্য কারো থেকে তা আশা করতে পারি না, আপনি কি তা জানেন?"
"আনব্রেকেবল" তার আসন্ন আত্বপ্রকাশকারী অ্যালবাম থেকে তার দ্বিতীয় একক। গানটি তিনি ২০১৪ সালের ১৭ই জুন প্রকাশ করেন, এবং গানটির গীতিকাররা হলেন জেসিকা আসলে, ইভান বোর্গাট, হিথার জেনেটি মাইলি, ম্যাট শোয়ার্জ, ইমানুয়েল কিরিয়াকু এবং এন্ড্রিউ গোল্ডস্টেন আর এটি প্রযোজনাকারী লেটার ট্যু। ২০১৪ সালের ৬ই ডিসেম্বর টুইটারে বিয়ারের অনুসারীর পরিমান দাড়ায় ১ মিলিয়ন। ২০১৫ সালের ১৬ই ফেব্রুয়ারী ঘোষনা করা হয়, বিয়ার ডিজে মাকোর "আই ওন্ট লেট ইউ ওয়াক এওয়ে" নামক এককটিতে একজন সাহায্যকারী গায়িকা হিসেবে কন্ঠ দিতে যাচ্ছেন। গানটি ২০১৫ সালের ২৪শে ফেব্রুয়ারী ডিজিটাল ডাউনলোডের জজন্য প্রকাশ করা হয় তার সাথে গানটির একটি ভিডিও মুক্তি পায়। গানটি মার্কিন যুক্তরাষ্ট্রের "হট ড্যান্স/ইলেকট্রনিক সং'স" এর তালিকায় সেরা ৪৩ নম্বরে উঠে আসে, এবং ড্যান্স/ইলেকট্রনিক ডিজিটাল সং'স এর তালিকায় ৩৩ নম্বরে উঠে আসে, আর ড্যান্স/মিক্স শো এয়ারপ্লে এর তালিকায় ১৯ নম্বরে স্থান করে নেয়।
প্যারিস জ্যাকসন (অভিনেত্রী)
প্যারিস-মাইকেল ক্যাথেরিন জ্যাকসন (জন্ম এপ্রিল ৩, ১৯৯৮) একজন মার্কিন মডেল, অভিনেত্রী ও activist। তিনি মাইকেল জ্যাকসন ও ড্যাবি রোই এর দ্বিতীয় সন্তান ও একমাত্র কন্যা।
রেনাল কোলিক
রেনাল কোলিক হল সাধারনত কিডনি পাথর দ্বারা সৃষ্ট পেটে ব্যথা অনুভূত হওয়া।
রেনাল কোলিক শরীরে সাধারণত প্রান্তরে প্রবাহিত হয় এবং প্রায়শই হাইপোকন্ড্রিয়াম (কুলাঙ্গার মার্জিনের নীচের আঙুলের ভেতরের পেটের অংশ) বা জাঁকালো অংশে বিকিরণ হয়। ইউরেট্রিক পেস্টালাইসিসের কারণে এটি সাধারণত কালিমি (তরঙ্গে আসে), কিন্তু ধ্রুবক হতে পারে। এটা প্রায়ই পরিচিত সবচেয়ে শক্তিশালী ব্যথা sensations এক হিসাবে বর্ণনা করা হয়।
যদিও এই অবস্থা খুব বেদনাদায়ক হতে পারে, কিডনি পাথর সাধারণত কোনো স্থায়ী শারীরিক ক্ষতি না। বলা হয় যে ব্যথা, এবং পাথর, রক্ত ​​জমাট বাঁধা, এবং পাথরের টুকরো অনুভবের অভিজ্ঞতার কারণে আতঙ্কিত হওয়ার অভিজ্ঞতা। রোগীর অবস্থার উপর নির্ভর করে, উল্লেখযোগ্য পরিমাণে পানির চেয়ে বেশি কিছুই বলা যাবে না; অন্য দৃষ্টিতে, অস্ত্রোপচারের প্রয়োজন হতে পারে। পুনর্বিন্যাসের সম্ভাবনাকে ক্ষুদ্রতর করার জন্য প্রতিরোধমূলক চিকিত্সা চালু করা যেতে পারে। 
সবচেয়ে ছোট পাথর স্বতঃস্ফূর্তভাবে পাস করা হয় এবং শুধুমাত্র ব্যথা পরিচালনার প্রয়োজন হয়। ৫ মিমি উপরে স্বতঃস্ফূর্ত পাথরের প্রস্থ হার হ্রাস। এনএসএআইডি (অ-স্টেরয়েডিয়াল এন্টি-প্রদাহী ওষুধ) যেমন ডিক্লোফেনাক বা আইবুপোফেন, এবং এন্টিসপেমমোডিকস বাটাইলসোকোপ্ল্যামাইন যেমন ব্যবহৃত হয়। যদিও মরফিনটি জরুরী ব্যথা পরিচালনার সহায়তায় পরিচালিত হতে পারে, তবে প্রায়ই এটি মর্ফিন অত্যন্ত মর্মস্পর্শী বলে বিবেচিত হয় না এবং উর্টারাল চাপ বাড়ায়, অবস্থার অবনতি ঘটায়। মৌখিক নারকেট ঔষধগুলি প্রায়ই ব্যবহার করা হয়। রোগীর জন্য সাধারণত কোন অ্যান্টিজিক পজিশন নেই (অচেতন অংশে শুয়ে থাকা এবং ক্ষতিগ্রস্ত এলাকার একটি গরম বোতল বা তোয়ালে প্রয়োগ করা হতে পারে)। বড় পাথরের জন্য তাদের সার্জারির হস্তক্ষেপ প্রয়োজন হতে পারে, যেমন শকওয়েভ লিথোট্রিপসি, ইউরেটারোস্কোপি এবং কারেকটেনেসিয়াল নেফোলিথোটোমি।সরোগীদের ইউরেটারে অবস্থিত পাথরের ক্ষেত্রে আলফা ব্লকার ব্যবহার করা যেতে পারে।
ক্যালসিয়াম ফসফেট
ক্যালসিয়াম ফসফেট হল ক্যালসিয়াম আয়ন (Ca2) এবং অজৈব ফসফেট আয়ন সহ খনিজ উপাদানগুলির একটি যৌগ। কিছু তথাকথিত ক্যালসিয়াম ফসফেটগুলি অক্সাইড এবং হাইড্রক্সাইড ধারণ করে। তারা পুষ্টিকর মানের সাদা দ্রাবক।
এই উপকরণ CA2 + PO43-, HPO42- এবং / অথবা H2PO4- এর সাথে মিলিত হয়:
এই উপকরণগুলি P2O74- এবং ট্রাইফসফেট P3O10 5-: Dicalcium diphosphate (CAS # 7790-76-3):
এই উপকরণ ফসফেট ছাড়াও অন্যান্য আয়ন ধারণ করে:
ক্যালসিয়াম ফসফেট অনেক জীবজন্তুর মধ্যে পাওয়া যায়, যেমন, হাড়ের খনিজ ও দাঁত খামির। দুধে, এটি ম্যাগনেসিয়াম, জিং এবং সিট্রেট-এর সাথে প্রোটিনযুক্ত মাইক্রোলে একটি কলার আকারে বিদ্যমান থাকে - যৌথভাবে কলোয়েড ক্যালসিয়াম ফসফেট (CCP) হিসাবে পরিচিত। বিভিন্ন ক্যালসিয়াম ফসফেট খনিজ পদার্থ ফসফরিক অ্যাসিড এবং সার উৎপাদনে ব্যবহার করা হয়। ক্যালসিয়াম ফসফেটের নির্দিষ্ট রূপের অতিরিক্ত পদার্থের ফলে পুষ্টির উপরিভাগের বহিঃর্সংযোগ ঘটতে পারে এবং পরবর্তী সময়ে দূষিত পানিতে যেমন দূষিত এবং ইউট্রফিকেশন পাওয়া যায়।
রমজান মিয়া জামে মসজিদ
রমজান মিয়া জামে মসজিদ চট্টগ্রাম বিভাগের নোয়াখালী জেলার কবিরহাট উপজেলায় অবস্থিত একটি মসজিদ। ধারনা করা হয় এ মসজিদটি আনুমানিক ৩০০ বছরের পুরোনো।
এ মসজিদটি নোয়াখালী জেলার কবিরহাট উপজেলার ৭নং বাটইয়া ইউনিয়নে অবস্থিত।
রমজান মিয়া জামে মসজিদ মোঘল আমলের মুসলিপ স্থাপত্য শিল্পের এক বিরাট নিদর্শন। ধারনা করা হয় এটি আনুমানিক ৩০০ বছরের পুরোনো। মসজিদটিতে তিনটি গম্বুজ রয়েছে যেগুলা বিভিন্ন কারুকাজে মন্ডিত। কিন্তু কারুকাজগুলো যত্নের অভাবে এখন নিশ্চিহ্ন হয়ে যাচ্ছে।
মনোক্যালসিয়াম ফসফেট
ক্যালশিয়াম ফসফেট একটি রাসায়নিক ফর্মুলা Ca (H2PO4) 2 ("ACMP" বা "CMP-A" অরণ্যযুক্ত monocalcium ফসফেট জন্য) সঙ্গে একটি অজৈব যৌগ হয়। এটি সাধারণত মনোহাইড্রেট ("MCP " বা "MCP-M "), Ca (H2PO4) 2 · H2O (CAS # 10031-30-8) হিসাবে পাওয়া যায়। লবণ উভয় রঙহীন সলিড। এটি প্রধানত সুপারফসফেট সার হিসাবে ব্যবহৃত হয় এবং এছাড়াও জনপ্রিয় লিভিং এজেন্ট।
তুলনামূলকভাবে উচ্চ বিশুদ্ধতা উপাদান, হিসাবে পোড়ানো জন্য প্রয়োজনীয়, ফসফরিক অ্যাসিড সঙ্গে ক্যালসিয়াম হাইড্রক্সাইড চিকিত্সা দ্বারা উত্পাদিত হয়:
(HPO)-এর নমুনা ডেসালিয়াসিয়াম ফসফেট রূপান্তর করতে থাকে:
সুপারফসফেট সার অ্যাসিড উৎপাদিত হয় "ফসফেট শিলা" দ্বারা।ফসফরিক অ্যাসিড ব্যবহার করে, fluorapatite Ca (H2PO4)2 রূপান্তরিত হয় :
এই কঠিন ট্রিপল সুপারফসফেট বলা হয়।সার হিসাবে ব্যবহারের জন্য কয়েক মিলিয়ন টন বার্ষিক উত্পাদিত হয়।রেসিডুয়াল এইচএফ সাধারণত হাইড্রোফ্লোরোওসিলিকিক এসিড (H2SiF6) উত্পাদন করার জন্য ফসফেট অরেসের সাথে মিলিত সিলিকেটের খনিজগুলির সাথে প্রতিক্রিয়া দেয়।অ্যালুমিনিয়াম প্রক্রিয়াকরণের জন্য হেক্সাফ্লোরোসিলিকিক অ্যাসিডের বেশিরভাগ অ্যালুমিনিয়াম ফ্লোরাইড এবং ক্রিওলাইট রূপান্তরিত হয়। 1 এই উপকরণ অ্যালুমিনিয়াম ধাতু মধ্যে অ্যালুমিনিয়াম অ্যারের রূপান্তর কেন্দ্রীয় হয়। সালফিউরিক অ্যাসিড ব্যবহার করা হয়, পণ্য ফসফোগ্যাসাম (CaSO·২HO) রয়েছে এবং একক সুপারফসফেট বলা হয়।
ক্যালসিয়াম ডাইহাইড্রোজেন ফসফেট খাদ্য শিল্পে একটি ছিদ্রকারী এজেন্ট হিসাবে ব্যবহৃত হয়, যথা, বেকড সামগ্রীর বৃদ্ধি ঘটায়। কার্বন ডাই অক্সাইড এবং লবণ উৎপাদনের জন্য এটি প্রতিক্রিয়া করে, কারণ এটি ক্ষারযুক্ত, যখন একটি ক্ষার উপাদান, সাধারণত সোডিয়াম বাইকার্বোনেট (বেকিং সোডা) বা পটাসিয়াম বাইকারোনেটের সাথে মিলিত হয়। কার্বন ডাই অক্সাইড গ্যাসের বাহ্যিক চাপ ক্রমবর্ধমান প্রভাব সৃষ্টি করে। একটি প্রস্তুত প্রস্তুত বেকিং পাউডার মধ্যে মিশ্রিত করা হলে, অ্যাসিড এবং ক্ষার উপাদানগুলি সঠিক অনুপাত অন্তর্ভুক্ত করা হয় যাতে তারা একে অপরকে একেবারে নিরপেক্ষ করবে এবং পণ্য সামগ্রিক pH প্রভাবিত উল্লেখযোগ্যভাবে না। "AMCP" এবং "MCP" দ্রুত কাজ করা হয়, মিশ্রন মিনিটের মধ্যে সবচেয়ে কার্বন ডাই অক্সাইড মুক্তি। এটি জনপ্রিয়ভাবে ব্যবহৃত হয় প্যানকেক মিক্স। দ্বৈত অভিনয় প্যাকিং গুঁড়ো মধ্যে, MCP প্রায়ই ধীর অভিনব অ্যাসিড সোডিয়াম অ্যাসিড pyrophosphate (SAPP) সঙ্গে মিলিত হয়।
শর্শাদী শাহী মসজিদ
শর্শাদী শাহী মসজিদ চট্টগ্রাম বিভাগের ফেনী জেলার সদর উপজেলার শর্শাদী গ্রামে অবস্থিত।
শর্শাদী শাহী মসজিদ সুলতানী আমলের একটি প্রাচীন শাহী মসজিদ। এই মসজিদের চার কোনায় চারটি পায়া আছে।
বারাসত গভর্নমেন্ট কলেজ
বারাসত সরকারি কলেজ (বিজিসি) ভারতের পশ্চিমবঙ্গ রাজ্যের বারাসতের একটি সরকারি সরকারি কলেজ।কলেজটি ১৯৫০ সালে প্রতিষ্ঠিত হয় এবং পশ্চিমবঙ্গ রাজ্য বিশ্ববিদ্যালয় এবং পশ্চিমবঙ্গ সরকার দ্বারা পরিচালিত হয়।এটি পূর্বে কলকাতা বিশ্ববিদ্যালয়ের সাথে যুক্ত ছিল। এটি "এ" গ্রেড এবং ডিএসটি-এফএসএস পৃষ্ঠপোষকতায় অনুমোদিত এনএএসি।
কলেজ দুটি সময় - সকালে এবং দিন । সকালে অধ্যায় আর্টস অ্যান্ড সায়েন্সের অধীন স্নাতকোত্তর সাধারণ কোর্স পরিদর্শন করে এবং দিবসের অধ্যায় অনার্স অধ্যাপক এবং উদ্ভিদবিদ্যা স্নাতকোত্তর (যা ২০০৩ সালে প্রতিষ্ঠিত হয়), জ্যোলোজি, পদার্থবিজ্ঞান, রসায়ন, বাংলা। বর্তমানে কলেজে প্রায় ৩০০০ ছাত্র আছে।প্রতি বছর কলেজে এসসি ও এসটি (২৮%), ওবিসি (১৬%) এবং সংখ্যালঘু শিক্ষার্থীদের উচ্চ হারে বরাদ্দ করা হয়। মেয়েদের জন্য ৫০% এর বেশি আসন বরাদ্দ করা হয়েছে। কার্যনির্বাহকের পদে, এখানে বেশিরভাগ শিক্ষার্থীই বিশ্ববিদ্যালয়ের শীর্ষে অবস্থান করে।
মেহেদী হক রনি
মেহেদী হক রনি (জন্ম: ৩১ ডিসেম্বর, ১৯৮৮) বাংলাদেশের একজন চিত্রগ্রাহক। এছাড়া তিনি সম্পাদক হিসেবেও কাজ করেছেন। শ্রেষ্ঠ সম্পাদক হিসেবে তিনি ২০১৫ সালে জাতীয় চলচ্চিত্র পুরস্কার লাভ করেন।
রনি ১৯৮৮ সালের ৩১ ডিসেম্বর পিরোজপুর জেলার কাউখালী উপজেলায় জন্মগ্রহণ করেন। ২০১০ সালে তিনি একটি বেসরকারি বিশ্ববিদ্যালয় থেকে বিবিএ ডিগ্রি সম্পন্ন শেষ করেন। বিশ্ববিদ্যালয় পড়াকালীন সময় তিনি বাংলাদেশ ও ভারত এর কয়েকটি ইনস্টিটিউট থেকে চলচ্চিত্রের উপর স্বল্প ও দীর্ঘমেয়াদি কোর্স করেন।
রনি ২০০৭ সালে ভিডিও সম্পাদক হিসেবে মিডিয়া স্টেশন নামে একটি প্রতিষ্ঠানে যোগ দেন। এরপর তিনি ২০১০ সাল পর্যন্ত বিভিন্ন প্রতিষ্ঠানে সম্পাদক হিসেবে কাজ করেন। ২০১০ সাল থেকে তিনি সম্পাদনার পাশাপাশি চিত্রগ্রহণ এর কাজ শুরু করেন। ২০১১ সাল থেকে এখন পর্যন্ত তিনি চিত্রগ্রহণের কাজ করে যাচ্ছেন। তিনি টেলিফিল্ম "আঁধারের ঋণ" এর জন্য চারুনীড়ম টেলিভশন কাহিনীচিত্র পুরস্কার ২০১৫ এর শ্রেষ্ঠ চিত্রগ্রাহকের মনোনয়ন পেয়েছিলেন। তিনি একই বছর বাপজানের বায়স্কোপ সিনেমা থেকে শ্রেষ্ঠ সম্পাদক হিসেবে জাতীয় চলচ্চিত্র পুরস্কার লাভ করেন। বর্তমানে তিনি বাংলাদেশ ক্যামেরাম্যান এসোসিয়েশন এর প্রচার সম্পাদক ও বাংলাদেশ সিনেমাটোগ্রাফারস সোসাইটি এর পূর্ণ সদস্য পদে নিয়োজিত রয়েছেন।
সারদা মা গার্লস কলেজ
সারদা মা গার্লস কলেজ ২০০৬ সালে প্রতিষ্ঠিত, বারাসতের নবাবাপলীর একটি মহিলা কলেজ। এটি কলা এবং বিজ্ঞান মধ্যে স্নাতকোত্তর কোর্স অফার। এটি পশ্চিমবঙ্গ স্টেট ইউনিভার্সিটি থেকে অনুমোদিত।
কলেজটি ইউজিসি দ্বারা অনুমদিতো।
ব্রেকিং ব্যাড
ব্রেকিং ব্যাড হল ভিন্স গিলিগ্যান প্রযোজিত ও নির্দেশিত একটি মার্কিন নব্য-পশ্চিমা ধাঁচের অপরাধ নাট্য টেলিভিশন ধারাবাহিক। এএমসি নেটওয়ার্কে ২০০৮ সালের ২০ জানুয়ারি থেকে ২০১৩ সালের ২৯ সেপ্টেম্বর পর্যন্ত ধারাবাহিকটির ৫টি মৌসুম প্রচারিত হয়েছে। এতে দেখা যায় ওয়াল্টার হোয়াইট (ব্রায়ান ক্র্যানস্টন) নামে এক হাই স্কুল রসায়নের শিক্ষক অস্ত্রোপচার অনুপযোগী এক ক্যান্সারে ভুগছেন। 
তার মৃত্যুর পূর্বে তার পরিবারের ভবিষ্যতের কথা ভেবে তিনি এবং তার ছাত্র জেসি পিঙ্কম্যান (অ্যারন পল) মিলে মেটাম্ফেটামিনে উৎপাদন ও বিক্রির সাথে জড়িত হয়ে পড়েন। ব্রেকিং ব্যাড নাম গ্রহণ করা হয় দক্ষিণের একটি কথ্য ভাষা থেকে, যার অর্থ দাঁড়ায় "অপরাধের পথে ধাবিত হওয়া"। ধারাবাহিকটির চিত্রায়ন হয় নিউ মেক্সিকোর আ্যলবাকারকি শহরে।
ওয়াল্টারের পরিবারে আছে তার স্ত্রী স্কাইলার (অ্যানা গান), ছেলে ওয়াল্টার জুনিয়র (আরজে মিটে) এবং মেয়ে হলি। এছাড়া ধারাবাহিকটির দুটি গুরুত্বপূর্ণ চরিত্র হচ্ছে স্কাইলারের বোন ম্যারি শ্রেডার (বেটসি ব্র্যান্ড্‌ট) এবং ম্যারির স্বামী হ্যাংক (ডিন নরিস) যে কিনা মাদকদ্রব্য নিয়ন্ত্রণকারী প্রশাসনের একজন কর্মকর্তা। ওয়াল্টার সল গুডম্যান (বব ওডেনকার্ক) নামক আইনজীবীর শরণাপন্ন হয় যে কিনা তাকে প্রথমে ব্যক্তিগত তদন্তকারী এবং সমস্যা সমাধানকারী মাইক এরমানট্রট (জোনাথন ব্যাঙ্কস) এর সাথে এবং তারপর একসময় মাইকের নিয়োগকর্তা মাদকসম্রাট গাস ফ্রিঞ্জের (জিয়ানকার্লো এস্পোসিতো) সাথে পরিচয় করিয়ে দেয়। এছাড়া চূড়ান্ত সিজনে আমরা পরিচিত হই টড অ্যালকুইস্ট (জেসি প্লেমন্স) এবং লিডিয়া রোদার্টে-কোয়েইল (লরা ফ্রেজার) চরিত্র দুটির সাথে।
শাহির শেখ
শাহির শেখ (জন্মঃ ২৬শে মার্চ ১৯৮৪ সাল) হলেন একজন অভিনেতা যিনি আইনজীবি পেশা থেকে এসেছেন এবং তিনি একজন মডেল।
কুছ রং পেয়ার কে এসে ভি নাটকে দেবরথের প্রধান চরিত্র "দেব" দীক্ষিত হিসেবে তিনি বেশি পরিচিত, বীর মেহ্‌রা "ক্যা মাস্ত হে লাইফ" সিরিয়ালে এবং "নব্য..নায়ে ধারকান নায়ে সাওয়াল" -এ অনন্ত বাজপেই হিসেবে অভিনয় করেছিলেন।
"ঝাসি কি রাণী"তেও তিনি নানা সাহিব ভূমিকা নেভান। ঐতিহাসিক পৌরাণিকা কাহিনী "মহাভারত"তেও অর্জূন ভূমিকায় আবির্ভূত হন।
ইন্দোনেশিয়াতে তাঁর জনপ্রিয়তার কারণে, ইন্দোনেশিয়ার "" নামের একটি ছবিতেও তিনি অভিনয় করেন এবং একটি টেলিভিশন সিরিজ, ""-এও অভিনয় করেন। "এশিয়াজ গট টেলেন্ট" অনুষ্ঠান উপস্থাপনা করেন এবং ইন্দোনেশিয়ার রিয়্যালিটি শো ""-তেও অভিনয় করেছিলেন।
২০১৫ সালে শেখের সাথে ইন্দোনেশিয়ার গায়িকা আয়ু টিং টিং-এর সাথে সম্পর্কে জড়ান। সম্পর্কছেদের চার মাস আগেই তাঁদের সম্পর্কের ইতি ঘটে।
কুলুমছড়া
কুলুমছড়া বাংলাদেশের সিলেট জেলার গোয়াইনঘাট উপজেলায় । এটি মূলত ভারত থেকে আসা একটি ঝর্ণার শেষের অংশ।
ভারতের মেঘালয় থেকে বয়ে আসা ঝর্ণার পানি থেকে এই কুলুমছড়ার উৎপত্তি। সিলেটের গোয়াইনঘাট উপজেলার সোনার হাট সীমান্তবর্তী কুলুমছড়া একটি গ্রাম। এখানে ভারত সীমান্তের ঝরনাটিই কুলুমছড়া ঝর্ণা নামে পরিচিত।
তৈদুছড়া ঝর্ণা
তৈদুছড়া ঝর্না বাংলাদেশের খাগড়াছড়ি জেলার দীঘিনালা উপজেলায় অবস্থিত। ত্রিপুরা ভাষায় তৈদু মানে হল পানির দরজা এবং ছড়া মানে ঝর্ণা।
তৈদুছড়া ঝর্ণা ৩০০ ফুট উঁচু। পাহাড়ের গায়ে অসংখ্য পাথরের ধাপ আছে। এই ধাপ বেয়ে জল গড়িয়ে পড়ে নিচে। এই প্রাকৃতিক বৈচিত্রতা তৈদুছড়া ঝর্ণাকে দিয়েছে ভিন্ন মাত্রা। খাগড়াছড়িতে যে কয়টি দর্শনীয় স্থান রয়েছে তৈদুছড়া তাদের মধ্যে অন্যতম। জঙ্গেলর মাঝে আঁকা বাঁকা পাহাড়ের ভাঁজ দিয়ে বয়ে চলে তৈদুছড়া ঝর্ণার জল। শীতল স্বচ্ছ টলমলে জলের কলকল করে ছুটে চলার শব্দে মুখিরত হয় চারপাশ। ৩০০ ফুট উচু পাহাড় হতে গড়িয়ে পড়া পানি এসে পরে পাথুরে ভূমিতে। অন্য সকল ঝর্ণার মত এর পানি সরাসরি উপর হতে নিচে পড়ে না। পাহাড়ের গায়ে সিড়ির মত তৈরি হওয়া পাথুরে ধাপ গুলো অতিক্রম করে নিচে পড়ে তৈদুছড়া ঝর্ণার পানি। তৈদুছড়া ঝর্ণার ডানপাশ দিয়ে পাহাড়ের উপরে থাংঝাং ঝর্ণা নামে আরেকটি ঝর্ণা আছে। থাংঝাং ঝর্ণার পানি একটা ঝিরি তৈরি করেছে। এই ঝিরির পানি থেকে তৈদুছড়া ঝর্ণার সৃষ্টি হয়েছে।
কমলক ঝর্ণা
কমলক ঝর্ণা বাংলাদেশের খাগড়াছড়ি জেলার সাজেকে অবস্থিত। কমলক ঝর্ণাটি পিদাম তৈসা ঝর্ণা অথবা সিকাম তৈসা নামেও পরিচিত।
সাজেকের রুইলুই পাড়া থেকে দুই থেকে আড়াই ঘন্টা হাঁটা দূরত্বে কমলক ঝর্ণাটি অবস্থিত।
চিংড়ি ঝর্ণা
চিংড়ি ঝর্ণা বাংলাদেশের বান্দরবন জেলায় অবস্থিত।
বগালেক থেকে কেওক্রাডং এর পথে ঘন্টাখানেকের পাহাড়ি পথ হাটলে চিংড়ি ঝর্ণাধারা দেখা যায়। নিচ থেকে ঝর্ণার ছোট একটি অংশ দেখা যায়। মূল ঝর্ণা দেখতে হলে বিশালাকারে পিচ্ছিল পাথরগুলো পার হয়ে ডান দিকে ৯০ ডিগ্রি ঘুরে যেতে হবে।
সুবলং ঝর্ণা
শুভলং ঝর্ণা বাংলাদেশের রাঙ্গামাটি জেলার বরকল উপজেলায় অবস্থিত।
রাঙ্গামাটি সদর হতে শুভলং ঝর্ণার দুরত্ব মাত্র ২৫ কিলোমিটার। শুকনো মৌসুমে শুভলং ঝর্নায় খুব সামান্য পানি থাকে। বর্ষা মৌসুমে শুভলং ঝর্ণার জলধারা প্রায় ৩০০ ফুট উঁচু থেকে নিচে আছড়ে পড়ে কাপ্তাইয়ের জলে গিয়ে মেশে। শুভলং ঝর্ণায় বাংলাদেশ পর্যটন কর্পোরেশন কিছু স্থাপনা নির্মাণ করেছে এবং ঝর্ণায় প্রবেশ করতে দর্শনার্থী দের টিকেট কাটতে হয়।
গুরমিত রাম রহিম সিং
গুরমিত রাম রহিম সিং ইনসান (জন্ম: ১৫ আগস্ট ১৯৬৭) হলেন একজন ভারতীয় ধর্মগুরু, গায়ক, চলচ্চিত্র অভিনেতা, প্রযোজক ও পরিচালক। তিনি ২৩ সেপ্টেম্বর ১৯৯০ থেকে সমাজসেবামূলক প্রতিষ্ঠান ডেরা সাচ্চা সৌদার প্রধান। দ্য ইন্ডিয়ান এক্সপ্রেস ২০১৫ সালে ১০০ প্রভাবশালী ভারতীয়র তালিকায় তাকে ৯৬তম স্থানে তালিকাভুক্ত করেছিল। বর্তমানে তিনি তার দুই নারী শিস্যকে ধর্ষনের দায়ে ২০ বছরের কারাবাসের দন্ডপ্রাপ্ত হরে কারাগারে আছেন।
গুরমিত রাম রহিম সিং ১৯৬৭ সালের ১৫ আগস্ট রাজস্থানের গঙ্গানগর জেলার শ্রীগুরুশ্বর গ্রামে জন্মগ্রহণ করে। তার পিতা মহর সিং ছিলেন একজন জাক শিখ ভূস্বামী এবং মাতা নসিব কাউরে একজন গৃহিনী।
কোটা চম্বল সেতু
কোটা ব্রিজ বা কোটা চেম্বাল বা কোটা কেবেল সেতু হচ্ছে ভারতের রাজস্থানরাজ্যের কোটা শহরের কাছেই অবস্থিত একটি ক্যাবল স্ট্রেট সেতু। সেতুটি কোটা বাইপাসে অবস্থিত। এটি শহরের বাইরে চম্বল নদীকে অতিক্রম করে।ওই সেতুটি ২০১৭ সালের ২৯ আগস্ট উদ্ভোদন করেন।
এই প্রকল্পটি ভারতীয় জাতীয় সড়ক কর্তৃপক্ষ (এনএইচএআই) দ্বারা ২৭৫০ মিলিয়ন ইউএনএল বিনিয়োগে ব্রিজে এবং ৪০ মাস-নির্দিষ্ট সময়সীমার মধ্যে স্পন্সর করা হচ্ছে। ২০০৬ সালে চুক্তিটি স্বাক্ষরিত হয়। পরিবেশগত ও বন্যপ্রাণীদের ক্লিয়ারেন্সে বিলম্বের কারণে এর ২০০৭ সালে নির্মার শুরু হতে পারে। এই সেতু নভেম্বর ২০১২ সালে খোলা হবে। পরে এটি মে ২০১৭ সালে চালু করা হয়। এটি দক্ষিণ কোরিয়া এর হুনডাই প্রকৌশল দ্বারা নির্মিত হচ্ছে।
এই সেতুটি কেবল ৩৫০ মিটারের প্রধান স্প্রিন এবং সেতুটির উভয় পাশে ১৭৫ মিটারের পার্শ্বীয় স্প্যান সাথে একক স্থল সাসপেনশনে অবস্থিত।চম্বল নদীর পৃষ্ঠ থেকে প্রায় ৬০ মিটার উচ্চতায় সেতুটি অবস্থিত।
২৪ ডিসেম্বর ২০০৯ তারিখে, প্রায় ৫:৩০ টায় নির্মাণের সময় একটি মারাত্মক দুর্ঘটনা ঘটে। সেতুটির নির্মাণাধীন পশ্চিমাঞ্চলের পশ্চিমাঞ্চলে স্পন পি ৪-পি ৩, পাইলন পি ৪, পিয়ার পি ৪এবং সেচ ১০ (প্রতিটি সেগমেন্ট ৩.৫ এম) পর্যন্ত ক্যান্টিলিভারের অংশ কোনও সতর্কতা লক্ষণ ছাড়াই নদীর দিকে ধসে পড়ে, ৪৮ জন শ্রমিক ও প্রকৌশলীর মৃত্যু হয় এবং কয়েকজনকে আহত করে।
নেতাজি সুভাষচন্দ্র বসু সেতু
নেতাজি সুভাষচন্দ্র বসু সেতু (এছাড়াও নেতাজি সেতু নামে পরিচিত) মহানদীর একটি উপনদী কাথাজোদী নদীর উপর নির্মিত একটি সেতু, যা কটোকের বেল্লেভিউ জুডিশিয়াল একাডেমীর পয়েন্টের সাথে ত্রিশুলিয়াকে সংযুক্ত। সেতুটির দৈর্ঘ্য ২.৮৮ কিলোমিটার এবং ওড়িশায় সবচেয়ে দীর্ঘ সেতু।
উড়িষ্যার মুখ্যমন্ত্রী নবীন পট্টনায়েক, ১৯ জুলাই, ২০১৭ তারিখে উদ্বোধন করেন। এটি উড়িষ্যার প্রথম তিনটি গ্রীষ্মী সেতু এবং ১২ কিলোমিটারের মধ্যে বুবানেশ্বর ও কটকেটের মধ্যে দূরত্ব হ্রাস করে। এটি এনএইচ-১৬-এর ট্র্যাফিক কনজেশনকে সহজ করে দেয় যা ভুবনেশ্বর ও কটক এর দ্বৈত শহরগুলিকে সংযুক্ত করে। সেতুটির নামকরণ করা হয় নেতাজি সুভাষচন্দ্র বসুর নামে, যিনি জন্মগ্রহণ করেন কটোক শহরে।
নাচের পুতুল
নাচের পুতুল অশোক ঘোষ পরিচালিত ১৯৭১ সালের বাংলাদেশী নাট্য চলচ্চিত্র। ছবিটির কাহিনী লিখেছেন আহমদ জামান চৌধুরী এবং চিত্রনাট্য ও সংলাপ লিখেছেন জহিরুল হক। রানা ফিল্মসের ব্যানারে ছবিটি প্রযোজনা করেছেন আজিজুর রহমান। এতে প্রধান চরিত্রে অভিনয় করেছেন শবনম ও রাজ্জাক। এছাড়া অন্যান্য চরিত্রে অভিনয় করেছেন খান জয়নুল, সুলতানা, রানী সরকার, ইনাম আহমেদ, কাজী মেহফুজুল হক প্রমুখ।
মধ্যবিত্ত পরিবারের মেয়ে লায়লা তার বাবা ও দুই ভাইকে নিয়ে ঢাকার এক বাসায় থাকে। ভাই কামাল চাকরীর খোঁজ করছে কিন্তু পাচ্ছে না। সে এক ধনীর কন্যাকে পটিয়ে বাড়ি থেকে চলে যায়। বাবার দুর্ঘটনায় পর লায়লা একটি ডিপার্টমেন্টাল স্টোরে বিক্রয়কর্মী হিসেবে যোগ দেয়। সেই স্টোরের মালিকের ছোট ভাই ফিরোজ তাকে পছন্দ করে। লায়লার বাবা তাদের এই সম্পর্কের কথা জানতে পারলে অন্যত্র তার বিয়ে ঠিক করে। এতে লায়লা বাড়ি ছেলে পালিয়ে যায় এবং খন্দকার সাহেবের বাড়িতে আশ্রয় নেয়। সেই বাড়িতে লায়লা জানতে পারে খন্দকারের মেয়ে রুবিনার সাথেই তার ভাইয়ের প্রেমের সম্পর্ক রয়েছে। অন্যদিকে একদিন ফিরোজের সাথে তার ভুল বুঝাবুঝির ফলে তাদের একে অপরের থেকে দূরে চলে যায়।চলচ্চিত্রের সঙ্গীত পরিচালনা করেছেন রবীন ঘোষ। গীত রচনা করেছেন মোহাম্মদ মনিরুজ্জামান, কে জি মুস্তাফা ও আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, আব্দুল জব্বার, মাহমুদুন্নবী ও শিমুল ইউসুফ।
কাজিমিরো
কার্লোস হেনরিক হোসে ফ্রান্সিস্কো ভেনান্সিও কাজিমিরো (জন্ম: ২৩ ফেব্রুয়ারী ১৯৯২), অধিক পরিচিত ক্যাসেমিরো নামে, হলেন একজন ব্রাজিলিয়ান ফুটবলার যিনি স্পেনীয় ক্লাব রিয়াল মাদ্রিদ এবং ব্রাজিল জাতীয় ফুটবল দলে মধ্যভাগের রক্ষণাত্মক খেলোয়াড়ের ভূমিকায় খেলেন।
তিনি ১০ বছর বয়স হতে সাও পাওলোতে খেলা শুরু করেন, যেখানে তিনি ১১২টি অফিসিয়াল খেলায় ১১টি গোল করেন। অতঃপর তিনি ২০১৩ সালে, রিয়াল মাদ্রিদে চলে আসেন এবং একটি বছর পোর্তোতে ধারে খেলেন। তিনি ২০১৩-১৪ হতে ২০১৬-১৭ পর্যন্ত অনুষ্ঠিত উয়েফা চ্যাম্পিয়নস লীগের ৩টিতে জয়ী দল রিয়াল মাদ্রিদের সদস্য ছিলেন এবং উয়েফা বছরের সেরা দলেও তিনি স্থান পান।
তিনি ২০১১ সাল হতে আন্তর্জাতিকভাবে ব্রাজিলের হয়ে খেলা শুরু করেন। তিনি ২০১৫ এবং ২০১৬ সালের কোপা আমেরিকায় ব্রাজিলের সদস্য ছিলেন।
এমভি কোকো-৪
এমভি কোকো-৪ একটি ফেরী ছিল যা ২৭ নভেম্বর ২০০৯ সালে বাংলাদেশের ভোলা দ্বীপের নিকটে এসে ডুবে যায়,এতে পাটাতনে অবস্থান করা এক হাজার লোকের মধ্যে কমপক্ষে ৫৬জন লোক প্রাণ হারায়, একই সাথে কয়েক ডজন লোকের খবর আর জানা যায়নি।
ফেরীটি ২৭ নভেম্বর ২০০৯ সালে ভোলা দ্বীপের কাছেই এসে ডুবে যায়। ফেরীটি ঈদের আগে বাড়ি ফেরার জন্য লোকে লোকারণ্য ছিল। ২৯ নভেম্বর, উদ্ধার জাহাজ এম. ভি. হামজা ফেরীটিকে উত্তোলন করে, যাতে উদ্ধার কর্মীরা জাহাজের নিম্নাংশের অতিরিক্ত জায়গায় প্রবেশ করতে পারে। এই উদ্ধার কাজে, দেরী হওয়ার জন্য উদ্ধার কর্মীরা ক্রুদ্ধ জনতার রোষানলে পরে। বেঁচে যাওয়া একজনের মতে, "ফেরীটি শুক্রবার মধ্যরাতে ডুবে যায়, কিন্তু উদ্ধার কর্মীরা সকালের আগে এসে পৌঁছায়নি।" ফেরীটি ডুবে যাওয়ার সঠিক কারণ জানা যায়নি, তবে সাম্প্রতিক তথ্য থেকে জানা যায় যে ফেরীটি ঘাটে এসে ভিড়লে যাত্রীরা ছত্রভঙ্গ হয়ে একদিকে চলে আসলে এটি নিমজ্জিত হয়ে যায়। নৌপরিবহন মন্ত্রী শাজাহান খান সংবাদ মাধ্যমগুলোকে বলেন যে "ফেরীটি যখন কিনারায় এসে পৌঁছায়, তখন বিনা টিকেটে যাত্রীরা ভ্রমণ করেছে কি না, তা দেখতে ফেরীর বহির্গমন গেটটি বন্ধ করে দেওয়া হয়। এতে যাত্রীরা ছত্রভঙ্গ হয়ে পরে, যার ফলে ফেরীটি নিমজ্জিত হয়ে যায়।" ২৯ নভেম্বর, উদ্ধার জাহাজ এম. ভি. হামজা ফেরীটিকে উত্তোলন করে, যাতে উদ্ধার কর্মীরা জাহাজের নিম্নাংশের অতিরিক্ত জায়গায় প্রবেশ করতে পারে। এই উদ্ধার কাজে, দেরী হওয়ার জন্য উদ্ধার কর্মীরা ক্রুদ্ধ জনতার রোষানলে পরে। বেঁচে যাওয়া একজনের মতে, "ফেরীটি শুক্রবার মধ্যরাতে ডুবে যায়, কিন্তু উদ্ধার কর্মীরা সকালের আগে এসে পৌঁছায়নি।" ফেরীটি ডুবে যাওয়ার সঠিক কারণ জানা যায়নি, তবে সাম্প্রতিক তথ্য থেকে জানা যায় যে ফেরীটি ঘাটে এসে ভিড়লে যাত্রীরা ছত্রভঙ্গ হয়ে একদিকে চলে আসলে এটি নিমজ্জিত হয়ে যায়। নৌপরিবহন মন্ত্রী শাজাহান খান সংবাদ মাধ্যমগুলোকে বলেন যে "ফেরীটি যখন কিনারায় এসে পৌঁছায়, তখন বিনা টিকেটে যাত্রীরা ভ্রমণ করেছে কি না, তা দেখতে ফেরীর বহির্গমন গেটটি বন্ধ করে দেওয়া হয়। এতে যাত্রীরা ছত্রভঙ্গ হয়ে পরে, যার ফলে ফেরীটি নিমজ্জিত হয়ে যায়।"
মার্কিন যুক্তরাষ্ট্রের কপিরাইট আইন
মার্কিন যুক্তরাষ্ট্রের এই কপিরাইট আইন তৈরি করা হয়েছে লেখক ও শিল্পীদের উৎসাহিত করার জন্য, তাদের সৃষ্টি করা শিল্প ও সংস্কৃতি উপর তাদের বিশেষ কিছু অধিকার প্রদান করার জন্য। কপিরাইট আইন, লেখক ও শিল্পীদের একচ্ছত্র অধিকার করতে প্রদান করে কাজ সৃষ্টি করতে এবং এগুলোর কপি বিক্রি করতে, একই সাথে অধিকার প্রদান করে ব্যুৎপত্তি সম্পন্ন কাজ করেতে, এবং প্রকাশ্যে তাদের কাজ প্রদর্শন করতে ও সম্পাদনা করতে। এই একচেটিয়া অধিকার একটি সময় সীমার মধ্যে সীমাবদ্ধ এবং সাধারণত, অধিকারের এই মেয়াদ শেষ হয় কাজটির মালিকের মৃত্যুর ৭০ বছর পর। মার্কিন যুক্তরাষ্ট্রে, ১লা জানুয়ারি, ১৯২৩ সালের আগে তৈরি করা যে কোনো সঙ্গীতকে সাধারণত বিবেচনা করা পাবলিক ডোমেইন হিসাবে।
মার্কিন যুক্তরাষ্ট্রে কপিরাইট আইন নিয়ন্ত্রিত হয়, কপিরাইট আইন, ১৯৭৬ দ্বারা। মার্কিন যুক্তরাষ্ট্রের সংবিধানে স্পষ্টভাবে ক্ষমতা প্রদান করেছে কংগ্রেসকে কপিরাইট আইন তৈরি করার জন্য যা আর্টিকেল ১, সেকশন-৮, ধারা ৮, এ পরিচিত রয়েছে, হিসেবে কপিরাইট ধারা হিসাবে। কপিরাইট ধারার অধীনে কংগ্রেসের ক্ষমতা আছে, "বিজ্ঞানের অগ্রগতি উন্নয়ন ও প্রয়োজনীয় শিল্পকলাকে, সুনির্দিষ্ট সময়ের জন্য সুরক্ষিত করার, যাতে লেখক ও উদ্ভাবকরা তাদের নিজ নিজ লেখা এবং আবিষ্কারের উপর মেধাস্বত্ত অধিকার পায়।"
মার্কিন যুক্তরাষ্ট্রের কপিরাইট অফিসে কপিরাইট নিবন্ধন করা হয়, লিপিবদ্ধ করা হয় মেধাস্বত্ত হস্তান্তর ও কপিরাইট আইন সংক্রান্ত অন্যান্য দাপ্তরিক কর্মকান্ড পরিচালনা করা হয়।
মার্কিন যুক্তরাষ্ট্রের কপিরাইট আইনের আদি গোড়া খুজে পাওয়া যায় ব্রিটিশ স্ট্যাচুট অফ অ্যানা পাশ হওয়ার পর থেকেই, যা প্রভাব রাখে প্রথম ইউএস ফেডারাল কপিরাইট আইন, কপিরাইত এক্ট ১৭৯০ পাশ করতে। এরপর থেকে এই কপিরাইট আইনটি বেশ কয়েকবার পরিবর্তিত হয়েছে, যার মধ্যে রয়েছে, সবচেয়ে আলোচিত, কপিরাইট আইন ১৯৭৬ ও সনি বোনো কপিরাইট টার্ম এক্সটেনশন এক্ট ১৯৯৮ (যা "মিকি মাউস প্রটেকশন এক্ট" নামেও পরিচিত, কারণ প্রথম বাণিজ্যিকভাবে সফলতাপ্রাপ্ত কার্টুন চরিত্র মিকি মাউসের কপিরাইটের সময় সীমা শেষ হওয়া থেকে রক্ষা পায়)।
অটলতা
মৌলিকত্ব
ধারণা/ভাব প্রকাশের বৈপরীত্য
ন্যায্য ব্যবহার
খালেদ আলী মিঞা
খালেদ আলী মিঞা পূর্ব পাকিস্তানের (বর্তমান বাংলাদেশ) একজন প্রাচীন রাজনীতিবিদ। তিনি ১৯৭০ সালের পাকিস্তানের সাধারণ নির্বাচনে চাঁপাইনবাবগঞ্জ থেকে এমএনএ নির্বাচিত হন। এরপর ১৯৭৩ সালের প্রথম জাতীয় সংসদ নির্বাচনে তিনি আওয়ামিলীগ এর হয়ে রাজশাহী-২ আসনের সংসদ সদস্য নির্বাচিত হন।
খালেদ আলী মিঞা ১৯৩২ সালের ২১ ফেব্রুয়ারী চাঁপাইনবাবগঞ্জ জেলার গোমস্তাপুর উপজেলাধীন বাঙ্গাবাড়ী ইউনিয়নে জন্মগ্রহন করেন। তাঁর পিতার নাম ইউনুস আলী এবং মাতার নাম রাবেয়া বেগম। খালেদ আলী মিঞা ৩ ভাই এর মধ্যে সবচাইতে বড়। আরো দুই ভাই হলেন হুমায়ুন চেয়ারম্যান এবং মর্তুজা।
খালেদ আলী মিঞা ১৯৭০ সালের পাকিস্তানের সাধারণ নির্বাচনে আওয়ামী লীগ এর হয়ে নির্বাচন করেন এবং নির্বাচনে জয়লাভ করেন।
খালেদ আলী মিঞা ১৯৮১ সালের ২ আগষ্ট মৃত্যুবরন করেন।
সাইকোকিনসিস
সাইকোকিনেসিস (ইংরেজি: Psychokinesis) বা টেলিকিনসিস হচ্ছে এক ধরণের মানসিক ক্ষমতা যা ব্যবহার করে শরীরের কোনো অঙ্গের সাহায্য ছাড়াই কোনো বস্তু বা জিনিসের উপরে প্রভাব বিস্তার করা যায়। এটি প্যারাসাইকোলজি এর একটি বিষয়। তবে এর পক্ষে এখনও কোনো বৈজ্ঞানিক যুক্তি খুজে পাওয়া যায়নি। অর্থাৎ বিজ্ঞানী এবং গবেষকগণ এখনও সাইকোকিনেসিস এর অস্তিত্বের ব্যপারে স্পষ্ট কোনো প্রমাণ খুজে পাননি।
সাইকোকিনসিস বৈজ্ঞানিকভাবে প্রমাণ না হওয়া সত্ত্বেও অনেকে এটিতে বিশ্বাস করেন। ২০০৬ সালের সেপ্টেম্বর মাসে মানুষের বিভিন্ন ধর্ম এবং প্যারানরমালের বিষয়গুলোতে বিশ্বাস সংক্রান্ত একটি জরিপে দেখা যায় যে আমেরিকার ২৮% পুরুষ এবং ৩১% মহিলা এসব বিষয়ে বিশ্বাস করে।
সাইকোকিনসিস বিভিন্ন ধরণের কল্পকাহিনী এবং বৈজ্ঞানিক কল্পকাহিনীতে ব্যবহার করা হয়। এটি কমিক বই, চলচ্চিত্র, টেলিভিশন ইত্যাদিতেও ব্যবহার করা হয়ে থাকে।
নূর মানিকচর জামে মসজিদ
নুরমানিকচর মসজিদ বাংলাদের কুমিল্লা জেলার দেবীদ্বার উপজেলার নুরমানিকচর গ্রামে অবস্থিত একটি প্রাচীন মসজিদ।
মসজিদটি কুমিল্লা শহর থেকে পশ্চিমে ১৮কিলোমিটার এবং 'ঢাকা-চট্টগ্রাম মহাসড়ক'র নূরমানিকচর বাস স্টেশনের আধা কিলোমিটার উত্তরে অবস্থিত।
নূরমানিকচর মসজিদ দেবীদ্বারের সবচেয়ে পুরাতন মসজিদ ধারনা করা হয় এর বয়স প্রায় পাঁচশত বছর।পঞ্চদশ শতাব্দীর দিকে মরহুম সৈয়দ নূর আহমেদ কাদেরী পীর সাহেব এ মসজিদ নির্মান করেন। তার নামানুসারে ওই গ্রামের নামকরণ করা হয় নূরমানিকচর গ্রাম। আর গ্রামের নামানুসারে নূরমানিকচর মসজিদ এর নামকরন করা হয়।
মসজিদটি সাতগম্ভুজ বিশিষ্ট। মসজিদটির দৈর্ঘ্য ও প্রস্থ্য যথাক্রমে ১০ ও ৫ ফুট। এখানে একসঙ্গে ২০/২৫ জন মুসল্লি নামাজ আদায় করতে পারেন। চুন-সুরকী দিয়ে নির্মীত মসজিদটির ভেতরের অংশে অপরুপ কারুকাজ রয়েছে । মসজিদের ওপরের ছাদের অংশে রয়েছে ১১টি গম্বুজ, এর মধ্যে মূল ছাদে রয়েছে ৭টি এবং বাকী চারটি রয়েছে মসজিদের চারকোণায়। তবে সংরক্ষণ ও সংস্কারের অভাবে সবকটি গম্বুজই আজ প্রায় বিলুপ্ত। সঠিক পরিচর্যার অভাবে মসজিদের বাহিরের কারুকাজ সম্বলিত স্তরগুলো নষ্ট হয়ে গেছে। যত্নের অভাবে অধিকাংশ জায়গা থেকে আস্তরগুলো খসে পড়ছে। বৃষ্টির পানিতে মসজিদের দেয়ালে শেওলা জমে মসজিদের সৌন্দর্য নষ্ট হয়ে যাচ্ছে।
আব্দুল জব্বার (দ্ব্যর্থতা নিরসন)
আব্দুল জব্বার নামটি নিম্নের ব্যক্তিবর্গকে নির্দেশ করতে পারেঃ
অস্ট্রিড এস
অস্ট্রিড স্মেপ্লাস (জন্ম: অক্টোবর ২৯ ১৯৯৬), পেশাগত ভাবে অস্ট্রিড এস নামে অধিক পরিচিত, একজন নরওয়েজীয় গায়িকা এবং গীতিকার। ২০১৩ সালে, তিনি নরওয়ের "আইডল - Jakten på en superstjerne" বাংলা-(একজন সুপারস্টারের খোজে!) নামক "পপ আইডল" এর নরওয়েজীয় সংস্করণ প্রতিযোগিতায় ৫ম হওয়ার মাধ্যমে তিনি তার আত্বপ্রকাশ করেন।
নরওয়ের রেনেবু নামক পৌরসভায় তিনি বেড়ে ওঠেন, স্টেম্পাস খুব কম বয়স থেকেই গানের জগৎতে চলে আসেন।
৯ বছর বয়সেই তিনি এমজিপিজেআর। নামক গানের প্রতিযোগিতামূলক অনুষ্ঠানে অংশগ্রহণ করার জন্য ১০ বছর বয়সী সেলিন হেলগেমোর সাথে গায়ক এসি: দ্য ব্লু স্নোপিস এর অধীনে তার নাম জমা দেন, কিন্তু ড্যুও/গানের দলটি প্রতিযোগিতায় অংশগ্রহণ করার জন্য নির্বাচিত হয়নি, কিন্তু পরে সেলিন মেলোডি গ্রান্ড প্রিক্স জুনিয়র ২০০৭ প্রতিযোগিতা তার "Bæstevænna" (বাংলা- "সেরা বন্ধু") নামক গানটি দ্বারা জিতে নেন, এই গানটি মূলত অস্ট্রিড সম্পর্কে ছিল। 
২০১৩ সালে, তার বয়স যখন ১৬ বছর, তখন তিনি "পপ আইডল" প্রতিযোগিতার নরওয়েজীয় সংস্করণে অংশগ্রহন করেন, এবং সেই সময়ে তিনি অস্ট্রিড স্মেপ্লাস নামে "সেটার্ড" একটি একক প্রকাশ করেন। গানটির সহ-গীতিকার ছিলেন মার্কিন গায়িকা এবং গীতিকার মেলানী ফন্টানা। ১৮ বছর বয়সে, অস্ট্রিড তার নতুন নামে, তার প্রথম একক "২এম" ইউনিভার্সাল মিউজিক এর অধীনে প্রকাশ করেন। ২০১৫ সালে "২এম" গানটি মার্কিন যুক্তরাষ্ট্রে প্রকাশ করা হয়েছিল। তিনি জনপ্রিয় গায়িকা রিহান্নার একক "ফোর ফাইভ সেকেন্ডস" এর একটি কভার-সংস্করনও প্রকাশ করেছিলেন।
১৭ বছর বয়সে, তার সঙ্গীত কর্ম জীবনের প্রতি আরো মনোযোগী হতে তিনি হাই স্কুল ত্যাগ করেন।
২০১৬ সালে, স্মেপ্লাস অষ্ট্রেলিয়ান গায়ক ট্রয়ে সিভান এর ইউরোপের সফরে তার সমর্থনকারী সঙ্গীত শিল্পী হিসাবে কাজ করেছেন, এবং ২০১৬ সালের ২০শে সে তিনি নিজের নামের শিরোনামে একটি ইপি প্রকাশ করেন। 
২০১৭ সালে স্মেপ্লাস, জনপ্রিয় মার্কিন গায়িকা কেটি পেরির নতুন অ্যালবাম "হুইটনেস" এর "হেই হেই হেই" গানটির পেছন কন্ঠ শিল্পী হিসেবে তার কন্ঠ প্রদান করেন।
কলকাতা গেট
কলকাতা গেট হল নিউটাউন, কলকাতা উপনগরীর নারকেলবাগান মোড়ে নির্মিত একটি তোরণ বা গেট। গেটের সঙ্গে রয়েছে একটি ঝুলন্ত রেস্তোরাঁও। গেটের চারটি স্তম্ভ জুড়ে ঝুলে রয়েছে একটি বলয়। কাচ দিয়ে ঘেরা এই বলয়াকৃতি অংশে থাকবে রেস্তোরাঁ এবং ভিজিটর্স গ্যালারি। যেখান থেকে নিউটাউন ও কলকাতার অনেকটা অংশ দেখা যাবে। এটি কলকাতা শহরের স্বগত তোরণ বা প্রবেশ দ্বার হিসাবে নির্মান করা হয়েছে। এই স্থাপত্বটি কলকাতা শহরের একটি আধুনিক শিল্প নির্মানের প্রতীক।
কলকাতার নিউটাউনের বিশ্ব বাংলা সরণি, মেজর আর্টেরিয়াল রোড (দ: পূ:) ও নিউ টাউন রোড এর সংযোগস্থলে অবস্থিত নারকেলবাগান মোড়ে এই তোরণটির অবস্থান।
কলকাতা গেটের নকশা করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এই নকশা ২০১৫ সালে জনসমুখে আনা হয়। এর পর ৬ মার্চ ২০১৭ সালে শুরু হয় গেটের নির্মান।গেটি নির্মান করা হচ্ছে ৭০ টন ইস্পাতের দ্বারা। এই গেট নির্মানে খরচ হচ্ছে মোট ২৫ কোটি টাকা।
প্রায় ৫৫ মিটার উচ্চতা হবে এই গেটের। দর্শকদের জন্য তৈরি বলয়াকৃতি টানেলটি থাকবে মাটি থেকে প্রায় ২৫ মিটার উপরে। কলকাতা গেটের একপাশেই থাকা লিফ্‌টে উপরে উঠতে পারবেন দর্শকেরা। টানেলকে সাজিয়ে তুলতে বঙ্গ সংস্কৃতির সঙ্গে খাপ খাইয়ে নানারকম ছবিও 
থাকবে সেখানে।  গোটা টানেলের বাইরের অংশ থাকবে আলোয় মোড়া। মধ্যের অংশে থাকবে "বিশ্ব বাংলা"র লোগো। 
নিউটাউনের সৌন্দর্যায়নের অংশ হিসেবে গড়ে তোলা হচ্ছে এই ঝুলন্ত রেস্তোরাঁ। প্যারিসের আইফেল টাওয়ারে ভিজিটর্স গ্যালারি এবং মালয়েশিয়ার ঝুলন্ত রেস্তোরাঁ থেকে এই ভাবনা থেকেই হিডকো এই গেট ও ঝুলন্ত রেস্তোরাঁ নির্মান করেছে। পুর এবং নগরোন্নয়নমন্ত্রী ফিরহাদ হাকিম কথায়, "সাধারণ মানুষকে  আনন্দ দেওয়ার জন্যই এই ব্যবস্থা।’"
পৌলমী ঘটক
পৌলমী ঘটক (জন্ম ৩ জানুয়ারী ১৯৮৩) একজন ভারতীয় টেবিল টেনিস খেলোয়ার। তিনি বিভিন্ন আন্তজার্তিক প্রতিযোগিতায় ভারতীয় দলের হয়ে অংশ গ্রহণ করেছেন এবং সাফল্যের চিহ্ন রেখেছেন। বর্তমানে তিনি ভারত পেট্রোলিয়ামে অ্যাসিস্টেন্ট ম্যানেজার (ক্রীড়া) পদে কর্মরত রয়েছেন। পশ্চিমবঙ্গের ক্রীড়ার সার্বিক মানোন্নয়নের লক্ষ্যে গঠিত বিশেষজ্ঞ কমিটির একজন সদস্য।
পৌলমী ঘটক ৩ জানুয়ারী ১৯৮৩ ভারতের পশ্চিমবঙ্গ প্রদেশের কলকাতায় জন্মগ্রহন করেন। পৌলমী নব নালন্দা হাই স্কুল ও পরবর্তীকালে কলকাতা বিশ্ববিদ্যালয়-এর অধিভুক্ত যোগমায়া দেবী কলেজ থেকে পড়াশুনো করেছেন। তার বাবা সুভাষ চন্দ্র ঘটক সব সময় পাশে থেকে ওকে সাহায্য করে গেছেন।
টেবিল টেনিস খেলার পাশাপাশি তিনি ভালো ছবিও আঁকেন। ২০১১ কমনওয়েলথ গেমসের পরে পরেই তিনি সৌমদীপ রাযয়ের সঙ্গে পরিণয়সূত্রে আবদ্ধ হন।
৯ বছর বয়স থেকে পৌলমী ঘটক পেশা টেবিল টেনিসে অংশগ্রহণ করছেন। তিনি তিনবার জাতীয় জুনিয়র চ্যাম্পিয়নশীপ (১৯৯৬, ১৯৯৮, ১৯৯৯) ও ১৯৯৮ থেকে ২০১৬ এর মধ্যে সাতবার জাতীয় সিনিয়র চ্যাম্পিয়নশীপ জেতেন। ১৯৯৮ সালে উনি জুনিয়র ও সিনিয়র, দুই বিভাগেই জাতীয় চ্যাম্পিয়নশীপ জয় করেন।
পৌলমী ২০০৬ এ মেলবোর্ন-এ কমনওয়েলথ গেমসে ও ২০০০ থেকে ২০০৮ কমনওয়েলথ চ্যাম্পিয়নশীপে ভারতের হয়ে খেলেন। ১৬ বছর বয়সে উনি সিডনি অলিম্পিকে অংশগ্রহণ করেন। ২০০৭ এ ইন্ডিয়ান ওপেন ফাইনালেও তিনি খেলেন।
পৌলমী এবং স্বামী সৌম্যদীপ মিলে কলকাতায় একটি টেবিলটেনিস একাডেমি স্থাপন করেছেন। তাদের উদ্দেশ্যে কিশোর-কিশোরীদের উপযুক্ত প্রশিক্ষণ দিয়ে ভবিষ্যতের জন্য দক্ষ টেবিলটেনিস খেলোয়াড় তৈরী করা।